title: Liukkaus

text: Liukkaus on kitkan vähäisyyttä. Maanteiden liukkautta vähennetään auraamalla, hiekoittamalla tai suolaamalla. Tiesuolan vesiliuos pysyy nestemäisenä enintään –6 asteeseen asti, joten sitä kylmemmässä täytyy turvautua hiekkaan. Suolaa levitetään toisinaan tielle jo ennen lumisateen alkua, jotta lumi ei tarttuisi tiehen kiinni.


title: Liukkaus

text:
Tieliikenteessä liukkautta voivat aiheuttaa lumi, jää ja kuura. Varsinkin silloin, kun tienpinta on pakkasella ja alueelle virtaa lämmintä ilmaa, liukkaus kasvaa suuresti. Liikenne voi pakata kuuran tai kuohkean lumen tiiviiksi polanteeksi, joka on hyvin liukasta. Mustaa jäätä syntyy, kun tienpinta jäähtyy nopeasti pakkaselle ulossäteilyn takia,mutta ilman kastepiste on vielä plussalla. Tällöin tienpintaan tiivistyy kastetta, joka jäätyy heti. Paannejäätä syntyy, kun tielle valuva vesi jäätyy. Vettä voi valua ympäröiviltä kallioilta tai sulavista lumipenkoista. Nuoskalumi voi tiivistyä liikenteen alla liukkaaksi polanteeksi. Jos lumi sulaa sohjoksi, se ei valu pois niin kuin vesi valuisi vaan jää tielle ja voi irrottaa renkaan tienpinnasta sohjoliirtoon.
Syksyllä puista putoavat lehden murskaantuvat hyytelömäiseksi, erittäin liukkaaksi massaksi. Se on erityisen suuri ongelma raitiotieliikenteessä, sillä raitiotien kiskot ja vaihteet ovat muuta kadun pintaa alempana. Raitiovaunuille lehtikeli on vuoden liukkain aika.Myös junat myöhästelevät lehtikelin takia eri puolilla maailmaa.


title: Liukkaus

text: Liukkaalla säällä turvalliset ajonopeudet pienenevät. Yhdysvalloissa on laskettu, että sakeassa lumipyryssä ajonopeudet moottoriteillä laskevat 5–40 %. Silti yli 1 300 henkeä kuolee ja yli 11 5000 henkeä loukkaantuu siellä kolareissa liukkaalla säällä.


title: Liukkaus

text: Suomessa on laskettu melko pienestä aineistosta (106 auto-onnettomuutta vuonna 1999), että vain kuusi prosenttia auto-onnettomuuksista johtui liukkaudesta. Väsymys, nukahtaminen, alkoholi ja sairaskohtaukset olivat huomattavasti yleisempiä syitä. Toisessa tutkimuksessa liukkaus oli kuitenkin yhtenä riskitekijänä 67 prosentissa naisten ja 38 prosentissa miesten hallinnanmenetysonnettomuuksista.


title: Liukkaus

text: Liukastumistapaturmat ovat toinen liukkauteen liittyvä onnettomuustyyppi. Esimerkiksi Suomessa kirjataan vuosittain noin 50 000 liukastumistapaturmaa, joista 10–20 johtaa kuolemaan. Jalankulkijat liukastelevat erilaisissa säätilanteissa kuin autoliikenne, kuten silloin, kun jään päälle sataa lunta. Suomessa on arvioitu, että kaatumis- ja liukastumistapaturmista koituu vuosittain menetettyjen työpäivien ja sairaanhoidon kulujen vuoksi noin 400 miljoonan euron kustannukset, ja näistä tapaturmista kaksi kolmasosaa sattuu lumisella tai jäisellä alustalla. Kanadassa Ottawan kaupunki julkaisee riskiryhmille, kuten vanhuksille ja maahanmuuttajille, ohjeita turvallisesta talviliikkumisesta.


title: Kill at Will

text: Kill at Will on rap -artisti Ice Cuben ensimmäinen EP. Se julkaistiin vuonna 1990 miltei heti esikoisalbumin "AmeriKKKa's Most Wantedin" jälkeen. EP myi miltei heti kultaa ja pian myös platinaa, ollen ensimmäinen platinarajan saavuttanut hip hop -EP.Endangered Species (Tales from the Darkside)


title: Teriberka (joki)

text: Teriberka () on Barentsinmereen laskeva joki Kuolan niemimaan pohjoisosassa, Murmanskin alueella. Joki on 127 kilometrin pituinen ja se laskee Teriberkanlahteen Teriberkan kylän kohdalla, joka sijaitsee noin 50 km Kuolanvuonon suulta itään. Jokeen laskevan valuma-alueen suuruus on 2 230 neliökilometriä.


title: Teriberka (joki)

text: Jokeen rakennettiin 1976-1990 kaksi vesivoimalaitosta, joiden yhteisteho on 157 megawattia ja vuosituotanto 290 GWh. Rakentamisen yhteydessä joen juoksulle syntyi kaksi tekojärveä, ja joen kukoistanut lohitalous tuhoutui.


title: Valentin Jordanov

text: Valentin Jordanov Dimitrov (s. 26. tammikuuta 1960) on bulgarialainen vapaapainija ja eräs lajinsa kautta aikain menestyksekkäimmistä urheilijoista.


title: Valentin Jordanov

text: 52 kilogramman painoluokassa painineen ja 156 senttimetrin mittaisen Jordanovin uran huippuhetket ajoittuivat 1980- ja 1990-luvuille, jolloin hän saavutti olympiakultaa sekä -pronssia ja voitti seitsemän kultamitalia sekä EM- että MM-kilpailuista. 685 uransa aikana käymästään ottelusta hän voitti 673. Hän aloitti harjoittelun Armeijan keskusurheiluseurassa Jantso Patrikovin valmennuksessa. 1990-luvulla hän muutti Yhdysvaltoihin, mutta jatkoi kilpailemistaan kotimaassaan Slavia-Litex-seurassa. Hänen valmentajanaan toimi Jordan Hristov.


title: Valentin Jordanov

text: Jordanov lopetti uransa 36-vuotiaana vuonna 1996 Atlantan olympialaisiin (kultaa), minkä jälkeen hän toimi valmentajana ja vuodesta 1998 lähtien Bulgarian painiliiton puheenjohtajana. Vuodesta 2000 lähtien hän on ollut maansa olympiakomitean jäsen. Jordanovilla on vaimo ja kaksi lasta.


title: Valentin Jordanov

text: Kansainvälisen olympiakomitean uhattua pudottaa paini olympiaohjelmasta vuonna 2013 Jordanov palautti vastalauseena KOK:lle olympiakultamitalinsa.


title: Valentin Jordanov

text: Olympialaiset


title: Valentin Jordanov

text: MM-kisat


title: Valentin Jordanov

text: EM-kisat


title: Harry Gregson-Williams

text: Harry Gregson-Williams (s. 13. joulukuuta 1961) on brittiläinen säveltäjä ja musiikkituottaja, joka on säveltänyt musiikkia elokuviin ja videopeleihin. Hän on tehnyt sävellyksiä muun muassa David Arnoldin, Stephen Bartonin, David Buckleyn, Norihiko Hibinon, John Powellin, Trevor Rabinin ja Hans Zimmerin kanssa.


title: Harry Gregson-Williams

text: Harry Gregson-Williams syntyi vuonna 1961 Englannissa. Myös hänen pikkuveljensä Rupert Gregson-Williams on elokuvasäveltäjä. 1980-luvulla Gregson-Williams oli musiikinopettaja ensin Amesbury Schoolissa Surreyssä ja sitten Guildhall School of Music and Dramassa Lontoossa. Hän siirtyi elokuvamusiikin pariin 1990-luvulla. Hänen ensimmäinen elokuvasävellyksensä oli vuonna 1994 ilmestyneessä Chris Jonesin jännityselokuvassa "Valkoinen enkeli". Vuosikymmenen puolivälissä hän oli päässyt säveltämään musiikkia Hollywoodin blockbuster-elokuvissa, kuten "The Rock – paluu helvettiin", "Rauhantekijä" ja "Armageddon". Gregson-Williams on säveltänyt soundtrackit ohjaaja Tony Scottin kaikkiin elokuviin vuoden 1998 jännityselokuvasta "Valtion vihollinen" lähtien. Hän pääsi palkintoehdokkaaksi Parhaan musiikin Golden Globesta vuoden 2005 fantasiaelokuvalla "". Gregson-Williams on myös tehnyt sävellyksiä videopeleihin, kuten Hideo Kojiman "Metal Gear" -pelisarjassa.


title: Death Certificate

text: Death Certificate on rap -artisti Ice Cuben toinen studioalbumi, joka julkaistiin 29. lokakuuta 1991. Albumia myytiin yli miljoona kappaletta ja se ylitti platinarajan. Albumi sijoittui Top R&B/Hip-Hop Albums -listan ykkössijalle ja Billboard 200 -listan sijalle 2.


title: Parhaan musiikin Golden Globe -palkinto

text: Parhaan musiikin Golden Globe on elokuvamusiikin palkinto, jota Hollywood Foreign Press Association jakaa vuosittain. Palkinto jaettiin ensimmäisen kerran vuonna 1947.


title: Charlotte von Württemberg

text: Prinsessa Friederike Charlotte Marie von Württemberg (9. tammikuuta 1807 Stuttgart – 2. helmikuuta 1873 Stuttgart) oli Venäjän suuriruhtinatar.


title: Charlotte von Württemberg

text: Charlotten vanhemmat olivat prinssi Paul von Württemberg ja Charlotte von Sachsen-Hildburghausen. Lapsuutensa Charlotte asui Pariisissa isänsä ja nuoremman sisarensa Paulinen kanssa. Pariisissa Charlotte opiskeli yksityisesti ja perehtyi muun muassa luonnontieteisiin.


title: Charlotte von Württemberg

text: Vuonna 1822, Charlotten ollessa 15-vuotias, hänet kihlattiin Venäjän suuriruhtinaalle Mihail Pavlovitš Romanoville. 1823 Charlotte liitettiin Venäjän ortodoksiseen kirkkoon ja hän sai nimen Elena Pavlovna. 20. helmikuuta 1824 pari vihittiin Pietarissa ja he asettuivat asumaan Mihailovskin palatsiin Pietarissa. Heidän avioliittonsa ei ollut onnellinen, sillä Mihailin ainoa intohimo oli armeija ja hän laiminlöi vaimoaan. Heille syntyi ainakin viisi tytärtä: Maria, Elisabeth, Jekaterina, Alexandra ja Anna, joista Alexandra ja Anna kuolivat jo pikkulapsina.


title: Charlotte von Württemberg

text: Mihail Pavlovitšin kuoltua 1849 Charlotte ryhtyi useiden järjestöjen ja taiteiden suojelijaksi. Hän perusti Pietarin konservatorion ja muodosti sairaanhoitajaryhmän, joka oli Venäjän Punaisen Ristin edelläkävijä.


title: Charlotte von Württemberg

text: Vuonna 1835 nimettiin palmuvaris ("Corvus palmarum") kirjoituksessa "Erste Reise nach dem nordlichen Amerika in 1822–1824". Auktoriksi mainitaan suuriruhtinatar Helena Pavlovna Württemberg ja Paul Friedrich Wilhelm Herzog von Wurtemburg.


title: Eläinten talvehtiminen

text: Eläinten talvehtiminen tarkoittaa erilaisia tapoja, joilla eläimet selviävät kylmästä vuodenajasta.


title: Eläinten talvehtiminen

text:
Talvihorroksessa eläimen elintoiminnot, kuten hengitys, sydämen syke ja aineenvaihdunta hidastuvat. Ruumiinlämpö laskee lähelle nollaa. Siili ja lepakot viettävät talven horroksessa. Syvin talvihorroksen laji, johon vaipuvat vaihtolämpöiset eläimet, on kylmähorros.
Horrokseen vaipuvat eläimet etsivät paikan, jossa ne eivät jäädy kokonaan. Sammakot painuvat järvien pohjamutaan.


title: Eläinten talvehtiminen

text: Talviuni muistuttaa tavallista unta. Elintoiminnot ovat lähempänä normaalitilaa kuin talvihorroksessa. Tunnetuin talviunta nukkuva laji on karhu.


title: Eläinten talvehtiminen

text: Monet aktiivisina pysyvät lajit muuttavat elinalueitaan talven tullessa. Hirvet kokoontuvat alueille, joista saa paljon ravintoa pienellä liikuntamäärällä, esimerkiksi nuoriin metsiin. Myös vaelluslinnut siirtyvät ravinnon perässä. Eräät jyrsijät käyttävät hyväkseen lumihangen eristävää vaikutusta, ja pysyvät lumen alla maan rajassa mihin ne kaivelevat talvikäytäviään. Metsäkanalinnut viettävät suurimman osan kylmistä pakkaspäivistä lumikiepissä.


title: Eläinten talvehtiminen

text: Monet eläimet ajoittavat lisääntymisen ja muodonmuutokset siten, että ne voivat talvehtia mahdollisimman turvallisesti ja syödä kesällä mahdollisimman paljon. Monet hyönteiset talvehtivat koteloina, kuoriutuvat keväällä, munivat ja kuolevat ennen syksyä pois. Karhu ja orava synnyttävät poikasensa talvella ja imettävät niitä pesässä – kevään tullen poikanen voi alkaa opetella syömään kiinteää ravintoa, kun lumi sulaa.


title: PBC Ural Great

text: PBC Ural Great () on venäläinen koripalloseura, joka sijaitsee Permissä, Venäjällä. Ural Great on ainoa joukkue joka on pystynyt voittamaan Venäjän mestaruuden PBK TsSKA Moskovan lisäksi. Tämän se teki vuosina 2001 ja 2002. EuroCup Challengen joukkue voitti 2006.


title: PBC Ural Great

text: Seura on myös kärsinyt talousvaikeuksista ja sen omaisuutta on jouduttu ulosmittaamaan.


title: Guaram I

text: Guaram I () oli georgialainen ruhtinas, joka hallitsi Iberian ruhtinaskuntaa ja jolla oli roomalainen kuropalates-arvonimi vuosina 588–n. 590. Häntä pidetään yleisesti samana henkilönä kuin bysanttilaisen kronikoitsijan Theofaneen mainitsema Gorgenes (Gurgenin latinisoitu muoto).


title: Guaram I

text: Guaram oli kuningas Vakhtang I Gorgasalin nuoremman pojan Leon ja tämän roomalaisen vaimon Helenen poika. Siten hän kuului Khosroiani-dynastian nuorempaan ei-kuninkaalliseen haaraan (guaramidit), joka hallitsi Iberian lounaisia ruhtinaskuntia Klardžetia ja Džavakhetia. Keskiaikaisen georgialaisen kirjoittajan Sumbat Davitis-dzen mukaan hän oli ensimmäinen Bagrationi-hallitsija, mutta suurin osa nykytutkijoista ei ole pitänyt väitettä uskottavana.


title: Guaram I

text: Kun sota Rooman ja sassanidien Iranin välillä syttyi jälleen Justinus II:n aikana (hallitsi 565–578), Guaram/Gorgenes liittoutui armenialaisen prinssin Vardan III Mamikonianin ja roomalaisten kanssa. Hän yritti irrottautua epätoivoisesti Iranin vallasta vuonna 572 ("Theoph. Byz." Fr. 3). Kansannousun epäonnistumisen jälkeen hän pakeni ilmeisesti Konstantinopoliin ja pysyi siellä palatakseen jälleen politiikkaan vuonna 588, kun iberialaiset kapinoivat georgialaisen kronikoitsijan Džuanšerin mukaan jälleen sassanideja vastaan. Iberian aateliset pyysivät keisari Maurikiokselta (hallitsi 582–602) hallitsijaa Iberian kuningassuvusta: Maurikios lähetti Mtskhetaan Guaramin, jolle hän myönsi kuropalates-arvonimen. Niin Iberian ruhtinaskunta korvasi khosroidien hallitseman kuningaskunnan, jonka sassanidit olivat lakkauttaneet vuonna 580. Guaramia on perinteisesti pidetty Mtskhetassa sijaitsevan Džvarin luostarin perustajana. Häntä seurasi valtaistuimelle hänen poikansa Stepanoz I.


title: Guaram I

text: Guaram I oli ensimmäinen georgialainen hallitsija, joka löi sassanidien hopeadrakmojen mukaan muotoiltuja kolikoita. "Iberialais-sassanidilaisissa" kolikoissa on nimikirjaimet GN eli Gurgen. Georgialaisten kronikoiden tallentama "Guaram" vaikuttaakin olleen kotimaiseen käyttöön tarkoitettu nimi, kun taas hallitsijan virallinen nimi oli "Gurgen", jota käytettiin ulkosuhteissa ja kolikoissa. Ulkopuoliset lähteet käyttävätkin sitä.


title: Mattias Weinhandl

text: Mattias Weinhandl (s. 1. kesäkuuta 1980 Ljungby, Ruotsi) on ruotsalainen jääkiekkoilija. Pelipaikaltaan Weinhandl on oikea laitahyökkääjä. Weinhandl siirtyi kaudeksi 2012–2013 Ruotsin Elitserienin Linköpingiin.


title: Mattias Weinhandl

text: Mattias Weinhandlin ura alkoi vuonna 1997 IF Troja-Ljungbyssä Ruotsin I-divisioonassa. Vuonna 1999 siirtyi Elitserienissä pelaavaan MODOon. Saman vuoden New York Islanders varasi hänet NHL:ään varausnumerolla 78. Weinhandl muistetaan erityisesti vaikeasta silmävammasta, joka oli lopettaa hänen jääkiekkouransa ennen kuin se oli kunnolla alkanutkaan. Vastapelaajan maila mursi hänen kasvoluunsa nuorten neljän maan turnauksessa marraskuussa 1999. Vamman takia hänen vasemman silmänsä näkökenttä kaventui 10 prosenttiin.


title: Mattias Weinhandl

text: Mattias Weinhandl siirtyi Pohjois-Amerikkaan vuonna 2002. Neljän vuoden aikana Pohjois-Amerikassa Weinhandl edusti NHL:ssä New York Islandersiä ja Minnesota Wildia sekä AHL-seuroja Bridgeport Sound Tigersiä ja Houston Aerosia. Weinhandl pelasi Ruotsissa MODOssa, jolloin hän voitti Elitserienin runkosarjan maalipörssin, samalla ollessaan runkosarjan kolmanneksi paras pistemies. Kauden 2006–2007 jälkeen Weinhandl palasi Ruotsin Elitserieniin ja Linköpingiin. Vuonna 2008 Weinhandl teki neljävuotisen jatkosopimuksen Linköpingin kanssa. Hän vietti kuitenkin koko sopimuskauden lainalla Venäjän KHL-sarjassa. Weinhandl siirtyi ensin Dynamo Moskovaan, josta hän jatkoi vuonna 2010 SKA Pietariin.


title: Mattias Weinhandl

text: Pietarissa Weinhandl pelasi kaksi kautta. Hän teki uuden kaksivuotisen sopimuksen Linköpingin kanssa keväällä 2012 ja palaa joukkueeseen näin neljän vuoden lainapestin jälkeen.


title: Mattias Weinhandl

text: Weinhandl oli voittamassa jääkiekon MM-pronssia Ruotsin joukkueessa Ruotsin omissa kotikisoissa 2002 sekä Sveitsissä 2009 ja Saksassa 2010.


title: Pellekaija Pum

text: Pellekaija Pum on suomalainen, vuonna 1992 toimintansa aloittanut lastenmusiikkia esittävä yhtye. Yhtyeen musiikki sisältää vaikutteita useista eri musiikin tyylilajeista. Yhtyeen seitsemän CD:n raidoilta löytyy mm. reggaeta, skata, soulia/funkia, rockia, popia, folkia, swingiä, humppaa, jenkkaa ja bluesia. Lastenlaulumaisuus ilmenee laulujen aiheissa ja huumorilla höystetyissä lauluteksteissä.


title: Pellekaija Pum

text: Yhtyeen nimi Pellekaija Pum viittaa yhtyeen keikoillakin esiintyvään lintuhahmoon.


title: Pellekaija Pum

text: Pellekaija Pum on tehnyt myös kaksi omaa TV-sarjaa, joita on esitetty MTV3-kanavalla. Tuotannossa ovat olleet mukana mm. Suomen Pelastusalan Keskusjärjestö ja Kotitapaturmien ehkäisykampanja.


title: Pallonivelnukke

text: Pallonivelnukke (, BJD) on nukke, jonka raajat on kiinnitetty pallonivelillä. Ne valmistetaan yleensä hartsista. Pallonivelet jäljittelevät ihmisnivelten toimintaa varsin tarkasti ja nuket ovatkin verrattain korrekteja anatomialtaan. Pallonivelnuket ovat valmistusprosessin monimutkaisuuden vuoksi kalliita ja ne ovat enemmän koriste- ja taide-esineitä kuin leikkikaluja. Pallonivelnuket vaihtelevat kooltaan minikokoisesta (10–15 cm korkea) noin metrin mittaiseen. Suosituimmat koot ovat 30–70 cm luokkaa.


title: Pallonivelnukke

text: Riippuen nuken koosta, mallista, erästä, työstöasteesta ja sen mukana tulevista lisätarvikkeista ja -osista pallonivelnukke voi maksaa uutena muutamasta sadasta eurosta jopa yli kahteen tuhanteen euroon. Suurin osa pallonivelnukeista valmistetaan Koreassa, Kiinassa ja Japanissa. Monilla nukkevalmistajilla on jälleenmyyjiä myös Euroopassa ja Yhdysvalloissa.


title: Pallonivelnukke

text: Pallonivelnukke koostuu erillisistä hartsista valetuista osista, jotka liittyvät toisiinsa nuken sisällä raajoista päähän kulkevilla kuminauhoilla. Näin nuken voi purkaa ja koota myös kotikeinoin esimerkiksi muunnostöitä, puhdistamista tai kuminauhojen uusimista varten. Kuminauhat varmistavat nuken osien pysymisen yhdessä mutta mahdollistavat nuken asennon muuttamisen. Ihanteellisesti kuminauhoitettu nukke pysyy asennossaan eikä napsahda takaisin suoraksi tai valu löysänä rennommaksi.


title: Pallonivelnukke

text: Pallonivelnuken pää on yleensä avattava, mikä mahdollistaa silmäkuulien vaihdon, niiden asennon muuttamisen sekä silmäaukkojen uudelleenmuotoilun. Avattava pää myös helpottaa kuminauhojen säätämistä ja vaihtoa.


title: Pallonivelnukke

text: Pallonivelnukkeharrastukseen kuuluu olennaisesti nuken muokkaaminen yksilölliseksi muunnostöillä ja tarvikkeilla. Nukkevalmistajat ja yksityiset harrastajat myyvät erilaisia peruukkeja, silmiä, vaatteita ja asusteita sekä eri mittakaavojen pienoisesineitä. Myös nukkejen osia kuten pelkkiä päitä, jalkateriä ja käsiä myydään ja vaihdetaan erikseen. Harrastaja voi leikata ja hioa nuken kasvojen tai vartalon muotoa alkuperäisestä poikkeavaksi. Hiomalla poistetaan myös valmistustekniikan vuoksi osiin joskus jääneitä valusaumoja.


title: Pallonivelnukke

text: Pallonivelnukkeja voi ostaa täysin maalaamattomina tai valmiiksi sävytettyinä ja meikattuina. Nuken kasvomeikki ("face-up") tarkoittaa yksityiskohtaista sävytystä ja varjostusta, joka tekee kasvoista aidomman näköiset. Siihen kuuluu yleensä yläripsien liimaaminen silmäaukon reunaan, joskus myös tatuointien tai arpien muotoilua ja maalausta. Nuken sävyttämiseen ja meikkaamiseen voi käyttää monenlaisia öljyttömiä väriaineita.


title: Pallonivelnukke

text: Sävytetty ja meikattu nukke käsitellään suojalakkauksella ("coating") hartsimateriaaleille tarkoitetulla suihkeella. Suojalakkaus hidastaa hartsin kellastumista ja suojelee sävytystä ja meikkiä kulumiselta.


title: The Return of Bruno

text: The Return of Bruno on näyttelijä Bruce Willisin ensimmäinen sooloalbumi. Albumi julkaistiin 20. tammikuuta 1987 ja on menestynyt Willisin 3 albumista kaikkein parhaiten. Single ""Respect Yourself"" sijoittui Billboardin virallisella singlelistalla sijalle #5. Muut singlet ""Young Blood"" ja ""Under the Boardwalk"" sijoittuvat sijoille #59 ja #68. Albumi on tyyliltään R&B:tä ja poprockia.


title: Slavko Vraneš

text: Slavko Vraneš (Славко Вранеш) (s. 30. tammikuuta 1983 Pljevlja, Montenegro, Jugoslavia) on montenegrolainen koripalloilija. Hän on maailman pisimpiä koripalloilijoita (229 cm).


title: Slavko Vraneš

text: Vraneš ei menestynyt Yhdysvalloissa: hän pelasi NBA:ssa ainoastaan yhdessä ottelussa kolme minuuttia Portland Trail Blazersin joukkueessa kaudella 2003–2004. Tämän jälkeen hän edusti hetken KK Crvena zvezdaa sekä kaudet 2004–2007 KK Budućnost Podgoricaa. Vuonna 2007 hän solmi KK Partizanin kanssa kolmen vuoden sopimuksen.


title: Slavko Vraneš

text: Vraneš on pituutensa ansiosta tärkeä pelaaja korin alla vaikkakin kankealiikkeinen. Hänen heittotarkkuutensa on heikompi kuin monilla muilla pitkillä pelaajilla.


title: Färsaarten cup

text: Färsaarten cup () on Färsaarten jalkapallon tärkein kansallinen cup-kilpailu, jota on pelattu vuodesta 1955 lähtien.


title: If It Don’t Kill You, It Just Makes You Stronger

text: If I Don’t Kill You, It Just Makes You Stronger on näyttelijä Bruce Willisin toinen sooloalbumi. Albumi julkaistiin 20. elokuuta 1989. Edellinen levy, "The Return of Bruno" on kaupallisesti menestyneempi albumi. Tämä on Willisin uusin studioalbumi, ja tämän jälkeen hän on julkaissut vain kokoelmia.


title: Pierre Nora

text: Pierre Nora (s. 17. marraskuuta 1931 Pariisi) on ranskalainen historioitsija, joka on tunnettu ranskalaista identiteettiä, Ranskan kollektiivista muistia ja historioitsijan ammattia käsittelevistä tutkimuksistaan. Hän nimensä yhdistetään usein Uuden historian ("la Nouvelle histoire") -koulukuntaan. Hän on myös Ranskan akatemian jäsen.


title: Pierre Nora

text: Pierre Nora syntyi nuorimpana lapsena lääkäriperheeseen. Isä oli johtotehtävissä Rothschild-sairaalassa. Sota-ajan hän vietti äitinsä ja kolmen sisaruksensa kanssa Grenoblessa ja myöhemmin sisäoppilaitoksessa, josta hän karkasi kun Gestapo tuli häntä noutamaan. Rauhan tultua hän palasi Pariisiin ja opiskeli arvostetuissa Carnot ja Louis-le-Grand lyseoissa. Hän suoritti myös filosofian maisterin tutkinnon ja hankki itselleen opettajan pätevyyden vuonna 1958.


title: Pierre Nora

text: Merkittävää vaihetta Noran uralla edusti hänen työskentelynsä Algeriassa Oranin kaupungin Lamoricière-lyseossa. Koko Ranskalle kuulunut siirtomaa eli suurten myllerrysten aikaa ja tästä ajasta hän kirjoitti kollektiivista psykologista historiankirjoitusta edustavan teoksen "Les Français en Algérie". Algerian jälkeen hän matkusti useissa maissa kuten Yhdysvalloissa, Kuubassa ja Kiinassa, jonka kenraali Charles de Gaulle oli juuri tunnustanut valtiollisesti.


title: Pierre Nora

text: Oman historiallisen tuotantonsa ohella hän on toiminut myös kustannusvirkailijana ja perustanut ja johtanut useita kirjallisia kokoelmia, joissa on julkaistu niin ranskalaista kuin ulkomaalaistakin historiantutkimusta. Hän on myös osallistunut aktiivisti järjestötoimintaan ja on ollut esimerkiksi puheenjohtajana vuodesta 2007 lähtien "Liberté pour l'histoire". Hän on myös saanut runsaasti eri palkintoja teoksistaan ja on myös Ranskan kunnialegioonan komentaja.


title: Prospekt’s March

text: Prospekt's March on englantilainen vaihtoehtorock-yhtyeen Coldplayn EP, joka julkaistiin 21. marraskuuta 2008. EP:llä on monia yhtyeen edellisen albumin, "Viva la Vida or Death and All His Friendsin", äänityssessioissa nauhoitettuja kappaleita. Se oli mukana joissakin "Viva la Vidan" erikoisversioissa.


title: Prospekt’s March

text: EP:n kannessa on Eugène Delacroixin maalaus "Poitiers'n taistelu". Sen kappale "Glass of Water" nousi iTunesin 100 ladatuimman joukkoon ja kappale "Life in Technicolor II" nousi sijalle 28 Britannian singlelistalla.


title: Prospekt’s March

text: EP oli myynyt helmikuuhun 2009 mennessä 402 000 kopiota.Anton Corbijnin ohjaama musiikkivideo kappaleelle "Viva la Vida" oli mukana EP:n iTunes Storen versiolla.


title: Prospekt’s March

text: "Prospekt's March" sijoittui ensimmäisellä viikollaan "Billboardin" "Billboard" 200 -albumilistalla sijalla 15, myyden 77 000 kopiota ensimmäisellä viikollaan.


title: Prospekt’s March

text: Muualla maailmassa julkaisupäivä oli 24. marraskuuta 2008.


title: Shirley Stobs

text: Shirley Anne Stobs () on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Rooman kesäolympialaisissa 1960. Stobsin kanssa samassa joukkueessa uivat Joan Spillane, Carolyn Wood ja Christina von Saltza. Joukkueen uima aika (4.08,9) oli samalla myös uusi maailmanennätys.


title: Shirley Stobs

text: Stobs edusti uintiurallaan "Miami Shores Country Clubia". Hän on 162 senttimetriä pitkä ja painoi uintiurallaan 56 kilogrammaa.


title: The Whole Story (kappale)

text: The Whole Story on Sunrise Avenuen ensimmäinen single toukokuussa 2009 julkaistulta yhtyeen toiselta "Popgasm" -albumilta. Single julkaistiin digitaalisesti 20. maaliskuuta 2009 MTV3:n Storessa ja viikkoa myöhemmin myös digitaalisissa musiikkikaupoissa. Single julkaistiin Ruotsissa 17. huhtikuuta ja Saksassa 30. huhtikuuta 2009. Saksassa "The Whole Story" oli radiokanavien soitetuin kappale viikolla 22.


The Universal Master Collection: Bruce Willis on näyttelijä Bruce Willisin ensimmäinen kokoelmalevytys. Albumi julkaistiin 3. tammikuuta 2001 ja on Willisin ensimmäinen julkaisu 12 vuoteen.


title: Katsura Tarō

text: Katsura Tarō (, 4. tammikuuta 1848 – 10. lokakuuta 1913) oli Keisarillisen Japanin armeijan kenraali, poliitikko ja kolminkertainen Japanin pääministeri.


title: Katsura Tarō

text: Katsura syntyi samurai-perheeseen Hagissa, Chōshūn hanissa. Nuorena Katsura liittyi Tokugawa-shōgunaatin vastaiseen liikkeeseen ja oli osallisena eräissä Boshin-sodan suurista taisteluista.


title: Katsura Tarō

text: Uusi Meiji-hallitus katsoi Katsuran olevan kyvykäs ja lähetti hänet Saksaan opiskelemaan sotatiedettä. Hän palveli sotilasasiamiehenä Japanin suurlähetystössä Saksassa vuosina 1875–1878 ja uudestaan 1884–1885. Palatessaan Japaniin hänet ylennettiin kenraalimajuriksi. Katsura palveli useissa merkittävissä armeijan viroissa ja vuonna 1886 hänet nimitettiin sotaministeriksi.


title: Katsura Tarō

text: Ensimmäisen Kiinan–Japanin sodan aikana Katsura komensi Keisarillisen Japanin armeijan kolmatta divisioonaa opettajansa sotamarsalkka Yamagata Aritomon alaisuudessa. Sodan jälkeen Katsuralle myönnettiin "kazoku"-aatelijärjestelmän mukainen "shishaku"-titteli (varakreivi). Hänet nimitettiin Taiwanin toiseksi kenraalikuvernööriksi 2. kesäkuuta 1896 ja hän toimi virassa vuoden 1896 lokakuuhun asti. Katsura toimi kahdessa peräkkäisessä hallituksessa sotaministerinä vuodesta 1898 vuoteen 1901.


title: Katsura Tarō

text: Katsuran ensimmäinen pääministerikausi alkoi 2. kesäkuuta 1901 ja jatkui neljä ja puoli vuotta eteenpäin aina 7:een tammikuuta 1906 asti, mikä oli tuon ajan ennätys Japanissa. Hänen ensimmäisen toimikautensa aikana Japani solmi Japanin ja Yhdistyneen kuningaskunnan liiton vuonna 1902 sekä voitti Venäjän vuosina 1904 ja 1905 käydyssä Venäjän–Japanin sodassa. Yhdysvaltojen kanssa 1905 tehty Taftin–Katsuran sopimus antoi Japanille toimivan, Korean kattavan suojelualueen.


title: Katsura Tarō

text: Katsura luopui virastaan Saionji Kinmochin hyväksi tammikuussa 1906 Japanin ja Venäjän välisen sodan päättäneen Portsmouthin rauhansopimuksen aiheuttaman kiistelyn ja epäsuosion vuoksi.


title: Katsura Tarō

text: Katsuran toinen kausi pääministerinä oli 14. heinäkuuta 1908 – 30. elokuuta 1911. Katsuran epäsuosio kasvoi entisestään hänen toisen kautensa aikana, koska yleisesti epäiltiin hänen käyttävän virkaansa henkilökohtaisen omaisuutensa kasvattamiseen ja pitävän armeijan etuja tärkeämpinä kuin kansan edut. Erottuaan virasta Katsurasta tuli "kōshaku" (herttua), "naidaijin" (keisarillisen sinetin haltija) sekä yksi genroista. Katsura toimi pääministerinä vielä kolmannen lyhyen kauden 21. joulukuuta 1912 – 20. helmikuuta 1913. Hänen nimityksensä aiheutti laajoja mellakoita, joita alettiin nimittää Taishōn poliittiseksi kriisiksi. Hänen nimitystään pidettiin genroiden juonena, jonka tarkoitus oli syrjäyttää perustuslaillinen hallinto. Kompromissin sijaan Katsura perusti oman poliittisen puolueensa Rikken dōshikain pyrkimyksenään hankkia omat tukijoukkonsa. Katsuralle esitetyn epäluottamuslauseen ja tukijoiden menettämisen jälkeen Katsura luopui pakon edessä virastaan helmikuussa 1913.


title: Guaram II

text: Guaram II () oli Iberian (eli Georgian itäosan Kartlin) ruhtinas guaramidi-dynastiasta vuosina 684/685–n. 693.


title: Guaram II

text: Guaram oli Klardžetin ja Džavakhetin herttua (eristavi). Hän nousi Iberian ruhtinaaksi, kun hänen edeltäjänsä Adarnase II Khosroiani-dynastiasta kaatui taistellessaan kasaareja vastaan vuonna 684 tai 685. Kun Bysantti oli voittanut sodan kalifaattia vastaan, Guaram alkoi noin vuonna 689 tukea Bysantin keisari Justinianus II:ta ja hänelle annettiin kuropalates-arvonimi. Hänen seuraajakseen lienee noussut hänen poikansa tai pojanpoikansa Guaram III jonkin verran ennen vuotta 693, jolloin arabit onnistuivat valloittamaan Kaukasian alueen kasaariliittolaistensa avustuksella ja alkoivat hallita aluetta suoraan Dvinissä asuneen varakuninkaansa (wali) kautta.


title: Raindrops Keep Fallin’ on My Head

text: ”Raindrops Keep Fallin’ on My Head” on sanoittaja Hal Davidin ja säveltäjä Burt Bacharachin vuoden 1969 elokuvaa "Butch ja Kid – auringonlaskun ratsastajat" varten tekemä musiikkikappale. Se palkittiin parhaan laulun Oscarilla, minkä lisäksi elokuva sai Oscarin myös parhaan musiikin kategoriassa. B. J. Thomasin esittämänä kappale oli neljä viikkoa Billboard Hot 100 -listan ykkössijalla vuonna 1970. Billboard Hot 100 All-Time Top Songs -listauksessa kappale sijoittui 85:nneksi, ja American Film Institute sijoitti sen 23:nneksi.


title: Raindrops Keep Fallin’ on My Head

text: Kappale on käännetty suomeksi nimille ”Ei haittaa sää” (san. Vexi Salmi) ja ”Räystäät jos tippuu” (san. Pertti Reponen).


title: Happo-emästitraus

text: Happo-emästitraus eli neutralointititraus on eräs useista titrausmenetelmistä. Happo-emästitraus on kvantitatiivinen analyysimenetelmä, jonka avulla voidaan määrittää tuntemattoman happo- tai emäsliuoksen konsentraatio. Titraus perustuu hapon ja emäksen väliseen neutraloitumisreaktioon.


title: Happo-emästitraus

text: Happo-emästitrauksessa konsentraatioltaan tuntematon happo- tai emäsnäyte analysoidaan titrantin avulla lisäämällä sitä näyteliuokseen vähitellen ja tarkkailemalla liuoksen pH-muutosta. Titranttina käytetään tunnetun väkevyistä happo- tai emäsliuosta, jota kutsutaan standardiliuokseksi.


title: Happo-emästitraus

text: Titrauksessa tutkittava näyte mitataan pipetin avulla erlenmeyerpulloon tai keitinlasiin. Standardiliuos lisätään useimmiten byrettiin, jonka mitta-asteikolta luetaan titrausliuoksen kulutus. Byretin sijaan voidaan käyttää myös standardiliuoksen kulutuksen automaattisesti mittaavaa titraattoria. Näytettä sekoitetaan magneettisekoittimen avulla. Titrauksen ekvivalenttikohta määritetään pH-indikaattorin tai pH-mittarin avulla. Standardiliuoksina käytetään happoja titrattaessa yleensä natriumhydroksidiliuosta, jonka konsentraatio on 0,1 mol/l ja emäksiä titrattaessa 0,1-molaarista suolahappo- tai rikkihappoliuosta.


title: Happo-emästitraus

text: Ennen titrauksen alkua on valittava pH-indikaattori, jonka värinmuutosalue osuu ekvivalenttikohdan pH:n läheisyyteen. Ekvivalenttikohta on kohta, jossa kaikki happo tai emäs on neutraloitu. Titrattaessa vahva happoa vahvalla emäksellä ekvivalenttikohdan happamuus on 7. Kun heikkoa happoa titrataan vahvalla emäksellä ekvivalenttikohdan pH on yli 7. Vastaavasti heikon emäksen titrauksessa ekvivalenttikohta on happaman puolella. Useimmin käytettyjä indikaattoreita ovat fenoliftaleiini ja bromitymolisininen. Byretistä tai titraattorista päästetään näytteen joukkoon standardiliuosta tipoittain. Ekvivalentti kohta huomataan, kun indikaattorin väri on muuttunut. Värinmuutoskohdassa standardliuosta on lisätty näytteeseen yhtäsuuri ainemäärä kuin näytteessä on tutkittavaa happoa tai emästä.. Jos pH:n mittaukseen on käytetty pH-mittaria, voidaan piirtää myös titrauskäyrä.


title: Happo-emästitraus

text: Titrauskäyrässä vaaka-akselina on titrausliuoksen titraukseen käytetty tilavuus ja pystyakselina on liuoksen happamuus. Titrattaessa happoja käyrä lähtee matalammasta pH:sta päättyen korkeaan pH:hon ja emästä titrattaessa käyrän alkupisteen pH on korkea ja loppupisteen matalampi. Ekvivalenttikohta näkyy käyrässä happamuuden voimakkaana nousuna tai laskuna.


title: Happo-emästitraus

text: Titrattaessa heikkoa happoa tai emästä muodostuu titrauksen puolivälissä puskuriliuosalue. Tällöin heikon hapon tai emäksen ja niitä vastaavien suolojen konsentraatiot ovat samat. Kun pH puskurialueella tiedetään, voidaan määrittää tutkittavan aineen happo- tai emäsvakio.


title: Happo-emästitraus

text: Jos happo kykenee luovuttamaan useamman kuin yhden protonin, on se moniarvoinen eli polyproottinen. Titrauskäyrällä voidaan silloin erottaa useampi ekvivalenttikohtaa mikäli protonit eivät irtoa yhtä helposti.


title: Rastulit

text: Rastulit ("Myadestes") on rastaiden (Turdidae) heimoon kuuluva lintusuku. Sukuun kuuluu BirdLifen mukaan 12 lajia.


title: Rohkea nuoruus

text: Rohkea nuoruus on ranskalaisen Claude Chabrolin toinen pitkä elokuva. Se valmistui vuonna 1959 ja oli ensimmäisiä Ranskan uuden aallon elokuvia.


title: Rohkea nuoruus

text:
"The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Gérard Plain näyttelee Charlesia, joka muuttaa lakiopintojen vuoksi maalta Pariisiin serkkunsa Paulin (Jean-Claude Brialy) luo. Paul on elämäntavoiltaan boheemi ja ottaa opiskelun kevyemmin kuin vakava, Honoré de Balzacin teoksia lukeva Charles.


title: Macrianus Minor

text: Titus Fulvius Junius Macrianus tai Macrianus Minor (Macrianus nuorempi, k. syksy 261) oli roomalainen usurpaattori eli vallananastaja keisari Gallienuksen aikana. Hän oli Fulvius Macrianuksen eli Macrianus vanhemman ja mahdollisesti Junia -nimisen aatelisnaisen poika. Macrianuksen veli oli Titus Fulvius Junius Quietus. Epäluotettavan "Historia Augustan" mukaan hän toimi sotilastribuunina keisari Valerianuksen aikana, mutta tämä saattaa olla fiktiota. Tiedetään kuitenkin, että hänen isänsä toimi Valerianuksen kenraalina Persian sotaretkellä.


title: Macrianus Minor

text: Kesällä 260 roomalaiset kärsivät suuren tappion persialaisia vastaan Carrhaen lähistöllä. Valerianus vangittiin ja persialaiset hyökkäsivät Syyriaan ja Vähään-Aasiaan. Tilanne oli kaoottinen, mutta Macrianus vanhemman ja Ballistan (tai Callistuksen) vastatoimet Kilikiassa pysäyttivät persialaisten hyökkäyksen. Persian kuningas Sapor I joutui perääntymään takaisin itään. Macrianus vanhempi ja Ballista ansaitsivat tästä hyvästä sotilaidensa kunnioituksen ja nämä päättivätkin huutaa Macrianus vanhemman keisariksi vaikka Valerianuksen poika ja laillinen keisari Gallienus olikin yhä elossa ja hallitsi valtakunnan läntisiä provinsseja. Macrianus vanhempi kuitenkin kieltäytyi kunniasta vedoten ikäänsä ja terveyteensä ja nimitti keisareiksi sen sijaan poikansa Macrianus nuoremman ja Quietuksen. Tämä tapahtui todennäköisesti ennen 17. syyskuuta 260. Macrianuksilla oli käytössään Valerianukselta jäänyt kultavarat, mikä mahdollisti kolikoiden lyömisen uusien keisarien kunniaksi. Kolikoissa kunnioitettiin armeijaa ja julistettiin voiton olevan varmaa. Molemmat keisarit nimitettiin myös konsuleiksi kuluvalle vuodelle, jolloin koko valtakunnassa oli itse asiassa kolme konsuliparia vuonna 261; Gallian keisarikunnassa, Roomassa ja Macrianusten hallitsemassa Vähän-Aasian, Syyrian ja Egyptin provinsseissa.


title: Macrianus Minor

text: Keväällä 261 Macrianus vanhempi päätti lähteä länteen valtaamaan Gallienuksen hallitsemia provinsseja. Hän otti nuoremman Macrianuksen mukaansa jättäen Quietuksen ja Ballistan valvomaan idän provinsseja. Macrianusten armeijan kuitenkin löivät syksyllä 261 Illyricumissa Gallienuksen kenraalit Aureolus ja Domitianus. Tappion jälkeen Macrianusten omat sotilaat murhasivat komentajansa. Pian Palmyran hallitsija Septimius Odaenathus surmasi Quietuksen ja Ballistan.


title: The New Scooby-Doo Movies

text: The New Scooby-Doo Movies on Hanna-Barberan tuottama yhdysvaltalainen 24-osainen piirrossarja. Se on toinen Scooby-Doohon perustuva sarja, jota esitettiin vuosien 1972–1973 aikana CBS:llä.


title: The New Scooby-Doo Movies

text: Ensimmäisen sarjan "Scooby-Doo, Where Are You!" menestyksen Hanna-Barbera jatkoi "Scooby-Doon" tuottamista. "The New Scooby-Doo Movies" keskittyi edellisen sarjan tavoin Scooby-Doon ja Mysteeri Oy:n salaperäisten tapahtumien ratkomiseen. Uutena puolena uusi sarja esitti nimensä mukaan pidempiä jaksoja, jotka olivat kestoltaan noin 40–45 minuuttia. Lisäksi sarjassa esiintyi lukuisia tunnettuja vierasesiintyjiä. Mukana oli niin tunnettuja näyttelijöitä, kuin kuvitteellisia hahmoja. Sarjassa vieraili muun muassa Three Stooges, Batman, Robin, Don Knotts, Sonny and Cher, Josie and the Pussycats ja Dick Van Dyke.


title: Saionji Kinmochi

text: Prinssi Saionji Kinmochi (, 23. lokakuuta 1849 – 24. marraskuuta 1940) oli japanilainen poliitikko, valtiomies ja kaksinkertainen Japanin pääministeri. Viimeisenä genrōna hän oli Japanin kunnioitetuin valtiomies 1920- ja 1930-luvuilla.


title: Saionji Kinmochi

text: Aateliperheen perijänä Saionji osallistui politiikkaan nuoresta asti ja hänet tunnettiin kyvykkyydestään. Hän osallistui Boshin-sotaan, jossa Saionji otti osaa useisiin taisteluihin keisarillin joukoissa. Meiji-restauraation jälkeen Saionji lähti Ranskaan, jossa hän vietti yhdeksän vuotta saapumisensa 1871 jälkeen tutkien eurooppalaista kulttuuria, järjestelmiä ja lakia. Palattuaan Japaniin hän perusti Meijin lakikoulun, josta myöhemmin kehittyi Meijin yliopisto. Vierailtuaan uudestaan euroopassa yhdessä Itō Hirobumin kanssa 1882 Saionji nimitettiin suurlähettilääksi Itävalta-Unkariin ja myöhemmin Saksaan sekä Belgiaan.


title: Saionji Kinmochi

text: Palatessaan jälleen Japaniin Saionji liittyi valtakunnanneuvostoon. Hän toimi myös opetusministerinä Itōn toisella ja kolmannella kaudella (1892-1893, 1898) sekä Matsukata Masayoshiin toisella kaudella. Virassa ollessaan hän pyrki kehittämään koulutusjärjestelmän laatua vastaamaan kansainvälisiä standardeja. 1900 Saionji liittyi yhtenä ensimmäisistä jäsenistä Itōn perustamaan Rikken Seiyūkai -puolueeseen. Euroopasta keräämänsä kokemuksen vuoksi Saionjilla oli liberaali poliittinen näkemys ja hän kannatti parlamentaristista hallitusta. Hän oli yksi harvoista aikaisista poliitikoista, jotka vakuuttivat, että monipuoluejärjestelmän täytyi olla hallituksen pohja. 1900 Saionjista tuli valtakunnanneuvoston puheenjohtaja ja 1903 hän otti saman roolin Rikken Seiyūkaissa.


title: Saionji Kinmochi

text: Saionji toimi Japanin pääministerinä 1. tammikuuta 1906 – 14. heinäkuuta 1908 ja uudestaan 30. elokuuta 1911 – 21. joulukuuta 1912. Hänen molemmat ministeriönsä tunnettiin jännitteestä Saionjin ja konservatiivisen genrōn sotamarsalkka Yamagata Aritomon välillä. Saionji ja Itō näkivät poliittiset puolueet hyödyllisenä osana poliittista koneistoa; Yamagatan näkemyksen mukaan poliittiset puolueet ja kaikki demokraattiset toimielimet olivat riitaisia, korruptoituneita ja järjettömiä. Saionji joutui ponnistelemaan valtakunnan budjetin, useiden vaatimusten ja rajallisten resurssien kanssa samalla kun Yamagata haki jatkuvasti suurinta mahdollista laajennusta armeijalle. Yamagatan johtamat konservatiivit kaatoivat Saionjin ensimmäisen hallituksen 1908.


title: Saionji Kinmochi

text: Saionjin toisen hallituksen kaatuminen oli huomattava takaisku perustuslailliselle hallinnolle. Taishōn poliittinen kriisi purkautui marraskuun lopussa 1912, kun kitkerää kiistaa armeijan budjetista ei saatu päätökseen. Kykenemättömänä taivuttelemaan hallitusta hyväksymään armeijan vaatimukset sotaministeri kenraali Uehara erosi. Japanin laki vaati, että sotaministerin täytyi olla aktiivisessa palveluksessa oleva kenraaliluutnantti tai kenraali. Koska kaikki kelpoiset kenraalit kieltäytyivät Yamagatan määräyksestä toimimasta Saionjin hallituksessa oli hallitus pakotettu hajoamaan.


title: Pullopostia

text: Pullopostia on lastenmusiikkiyhtyeen Pellekaija Pum studiolevy.


title: Pullopostia

text: Kuoro:


title: Pullopostia

text: Lapset:


title: Kuytun

text: Kuytun eli Kuitun (, ) on piirikuntatason kaupunki Kiinan Sinkiangin uiguurien autonomisella alueella. Hallinnollisesti se kuuluu Ilin kazakkien autonomiseen prefektuuriin. Kuytun sijaitsee kaupunkien Wusu ja Shihezi välillä rautatien varrella Ürümqista Kazakstaniin, lähellä Džungarian aavikkoa. Shiheziin on matkaa 127,5 kilometriä. Kaupungin pinta-ala on 1 171 neliökilometriä ja väkiluku 166 261 (2010).


title: Kuytun

text: Kaupunki on historiallisesti liitetty Seitsemänteen maatalousdivisioonaan, joka on Xinjiangin tuotanto- ja rakennuskomennuskunnan yksikkö. Se hallitsi Kuytunia vuoteen 1975 asti.


title: Kuytun

text: Paikalliseen teollisuuteen kuuluu elintarvikkeiden jalostusta ja tekstiiliteollisuutta sekä Kuytunin sähkövoimala. Kaupungin nähtävyyksiin kuuluu Kuytun City Zoo -eläintarha.


title: Kuytun

text: Kuytun sijaitsee pohjoisimman Silkkitien reitin varrella, joka kulkee Ürümqin kautta ja Tienšan-vuoriston pohjoispuolitse.


title: Kuytun

text: Asukasluku 1. marraskuuta 2000 Kuytunissa oli yhteensä 285 299 henkilöä.


title: Kuytun

text: Väestölaskennassa 1. marraskuuta 2010 kaupungin asukasmäärä on 166 261. Vuoden 2014 tilastossa asukasmäärä on noin 157 900.


title: Honky Tonk Men

text: Honky Tonk Men on suomalainen rhythm and blues -yhtye, joka on perustettu vuonna 2005. Yhtye on toiminut myös nimellä "Masa Orpana & His Honky Tonk Men". Ohjelmisto koostuu pääosin Ismo Haaviston ja Masa Orpanan sävellyksistä sekä 1950- ja 1960-lukujen blues-, soul- ja rock'n'roll-klassikoista. Musiikissa voi kuulla sävyjä useista eri rhythm and blues -tyyleistä, jazzista ja zydecosta. Saksofoni on keskeisessä roolissa.


title: Honky Tonk Men

text: Honky Tonk Menin jäsenet ovat soittaneet myös yhtyeissä kuten Groovy Eyes, Olmarin Unioni, Anssi Tikanmäen Orkesteri, Ismo Haavisto Band, Marko Haavisto & The Hanks, Jazzgangsters, Pauli Hanhiniemen Perunateatteri sekä Pauli Hanhiniemi ja Hehkumo. He ovat soittajina tehneet yhteistyötä alan kansainvälisten taitureiden kanssa, kuten Carlos del Junco, Diz Watson, Junior Watson, Tino Gonzales, Barrence Whitfield ja Jo' Buddy.


title: Nokirastulit

text: Nokirastulit ("Entomodestes") on rastaiden ("Turdidae") heimoon kuuluva lintusuku. Sukuun kuuluu BirdLifen mukaan kaksi lajia.


title: Joely Richardson

text: Joely Kim Richardson (s. 9. tammikuuta 1965 Lontoo) on brittiläinen näyttelijä. Hänen vanhempansa ovat ohjaaja Tony Richardson ja näyttelijä Vanessa Redgrave. Hänen sisarensa oli näyttelijä Natasha Richardson.


title: Joely Richardson

text: Richardson opiskeli sisäoppilaitoksessa Kaliforniassa. Sitä ennen hän kävi tennisakatemiaa Tampassa, Floridassa ja suunnitteli tennisammattilaisen uraa. Valmistuttuaan hän palasi kotikaupunkiinsa Lontooseen opiskelemaan Royal Academy of Dramatic Art-kouluun. Hän aloitti elokuvauransa 1980-luvulla. Richardson tunnetaan parhaiten roolistaan Julia McNamarana "Muodon vuoksi" -televisiosarjassa, mutta hän on näytellyt myös muiden muassa elokuvissa "Valo yössä" (1992), "101 dalmatialaista" (1996) ja "Viimeinen horisontti" (1997).


title: Joely Richardson

text: 2000- ja 2010-luvulla Richardson on näytellyt merkittävät sivuosat elokuvissa "Maaginen Mimzy" (2007) ja "The Girl with the Dragon Tattoo" (2011).


title: Kollasjoki

text: Kollasjoki voi tarkoittaa seuraavia:


title: Mormonireformaatio

text: Mormonireformaatio (engl. "Mormon Reformation") oli Myöhempien Aikojen Pyhien Jeesuksen Kristuksen Kirkossa vuosina 1856-1858 toimeenpantu hengellinen uudistusohjelma, eräänlainen "uskonpuhdistus", joka yleisesti miellettiin paluuksi alkuaikojen mormonismin ihanteisiin ja puhtaaseen jumalanpalvelukseen. Mormonireformaation seurauksena lähes jokainen aktiivinen MAP-kirkon jäsen kastettiin uudelleen.


title: Mormonireformaatio

text: Myöhempien aikojen pyhät olivat alkaneet asuttaa Suuren suolajärven laaksoa nykyisen Utahin osavaltion alueella vuonna 1847. Suurin osa MAP-kirkon jäsenistä ja kirkkoon myötämielisesti suhtautuvista henkilöistä muutti itäisistä osavaltioista tuolloin järjestäytymättömään Utahiin, jonne myöhempien aikojen pyhät pyrkivät luomaan oman teokraattisen Deseretin valtionsa. Myös Euroopasta suuntautui alueelle suuri käännynäisten virta. Käytännössä suurin osa tulijoista otettiin vastaan ilomielin, mikäli he osasivat uudisraivaaja-alueella hyödyllisiä taitoja, kuten pellon raivausta, kanavointia ja uudisrakennusten laatimista. Monet vakaumuksellisista myöhempien aikojen pyhistä kuitenkin valittivat, että uusien tulokkaiden sitoutuminen MAP-kirkon jäsenyyteen ja sen opetuksiin ei ollut esimerkillistä. Tulokkaiden väitettiin juovan alkoholia, tupakoivan, kiroilevan ja elävän moraalitonta elämää.


title: Mormonireformaatio

text: Vuonna 1852 kirkon 2. presidentti Brigham Young katsoi ajan olevan kypsän moniavioisuuden julkiseen toimeenpanemiseen. Tämä johti kuitenkin kirkon jonkinasteiseen sisäiseen kriisiin. Siihen asti salassa harjoitettu moniavioisuus tuli yllätyksenä ja jopa järkytyksenä monille tavallisille kirkon jäsenille, jotka olivat pitäneet asiaa koskevia huhuja kirkon vastustajien valheina. Erityisen suurena šokkina asia tuli niille Euroopasta tulleille siirtolaisille, joille kirkon lähetyssaarnaajat olivat selittäneet moniavioisuuden olevan kirkon vihamiesten panettelua. Julkisesti toimeenpantu moniavioisuus kohtasi vastustusta ja se hajotti kirkon johtajien auktoriteettia.


title: Mormonireformaatio

text: Vuonna 1855 Utahin aluetta kohtasi poikkeuksellisen kova kuivuus ja sen seurauksena kato, jota alueella riehuvat heinäsirkkaparvet vielä pahensivat. Presidentti Brigham Young sekä muut kahdentoista apostolin koorumin jäsenet, ennen muuta Jedediah Grant, selittivät kadon ja muut myöhempien aikojen pyhiä kohdanneet koettelemukset Jumalan kostoksi pyhien epäuskosta ja heidän harjoittamistaan synneistä. Keväällä 1856 kirkon johtajat vaativat useissa tulisissa saarnoissa kirkon jäsenistöä tekemään parannusta synneistään ja palaamaan Jumalan luo uudistamalla heidän kasteen liittonsa. Erityisesti pyhiä kehotettiin tekemään parannusta viisauden sanan rikkomisesta eli tupakan ja alkoholijuomien nauttimisesta ja niskuroinnista kirkon johtajia vastaan. Heitä kehotettiin myös tutkimaan Raamattua ja Mormonin kirjaa, käymään säännöllisesti jumalanpalveluksissa sekä rukoilemaan säännöllisesti. Jokaista, joka oli siihen oikeutettu, kehotettiin myös solmimaan moniavioinen avioliitto, joka kirkon johtajien mukaan oli "uusi ja iankaikkinen liitto" ja Jumalan mielen mukainen.


title: Mormonireformaatio

text: Talven 1856-1857 aikana suurin osa lännen aktiivisista myöhempien aikojen pyhistä kastettiin uudelleen merkkinä heidän kasteen liittonsa uudistamisesta. Samalla kirkon johtajien saarnat "synnintekijöitä" sekä epäaktiivisia kirkon jäseniä kohtaan kävivät yhä tulisemmiksi ja kiivaammiksi. Erityisesti Jedediah Grant, presidentti Brigham Youngin ensimmäinen neuvonantaja, profiloitui tulisten puheiden pitäjänä. Keväällä 1857 Utah sai normaalit sateet ja vuoden sato onnistui, minkä kirkon johto selitti Jumalan vastaukseksi kirkon jäsenten parannuksentekoon ja palaamiseen Jumalan armoon. Mormonireformaatio näyttää laantuneen kokonaan vuonna 1858.


title: Mormonireformaatio

text: MAP-kirkon virallinen historiakirjoitus selittää mormonireformaation kirkon hengellisen uudistumisen ja virvoittumisen ajaksi. Toisaalta on selvää, että siihen liittyi myös negatiivisia piirteitä. Monet kirkon uuteen järjestykseen sopeutumattomat kokivat tulleensa hylätyksi tai jopa uhatuiksi kirkon jäsenten taholta. Kirkon johtajat uhkasivat parannuksentekoon taipumattomia Jumalan vihan enkelien kostolla, ja monet heistä tunsivat itsensä hengellisesti uhatuiksi ja painostetuiksi. Lisäksi jotkut kirkon johtajat totesivat saarnoissaan, että erityisen raskaista synneistä voi saada sovituksen ja anteeksiannon vain antamalla vuodattaa oman verensä maahan (nk. verisovitus). Kirkon johtajiston väitettiin myös luoneen eräänlaisen salaisen poliisin, nk. daniitit, jotka uhkailivat katumattomia ja jopa pahoinpitelivät heitä. Daniittijärjestön todellinen laajuus samoin kuin sen väkivallantekojen määrä ja laatu on tutkimuksessa kuitenkin kiistelty.


title: Mormonireformaatio

text: Mormonireformaatio jätti pysyviä jälkiä MAP-kirkon hengelliseen elämään ja käytäntöihin. Esimerkiksi viisauden sanan mieltäminen kirkkoa koskevaksi käskyksi on pitkälti peräisin juuri reformaatiosta. Samoin vieläkin käytössä oleva kotiopetusjärjestelmä luotiin juuri reformaation yhteydessä.


title: What Lies Beneath

text:
What Lies Beneath on Tarja Turusen toinen sooloalbumi
Albumilta julkaistavat singlet ovat "Falling Awake", I Feel Immortal (Saksa, Sveitsi, Itävalta) ja "Until My Last Breath" (kansainvälinen julkaisu). Levyn ensimmäinen video on kappaleesta "I Feel Immortal", joka on nähtävissä Turusen kotisivuilla.
Levyn nauhoitukset alkoivat tammikuun 2010 lopulla. Levy julkaistiin Suomessa 1. syyskuuta 2010.


title: Euroopan astronauttijoukot

text: Euroopan astronauttijoukot () ovat ryhmä Euroopan avaruusjärjestön avaruuslentäjiä. Heitä on tällä hetkellä kahdeksan aktiivia jäsentä, kaikki miehiä. Ryhmän päämaja astronauttikeskus EAC (European Astronauts Centre) sijaitsee Kölnissä, Saksassa. Astronauttiryhmän jäsenet osallistuvat useisiin projekteihin sekä Euroopassa – esimerkiksi teknologiakeskus ESTECissä Alankomaissa, missä testataan muun muassa avaruusaluksia – että maailmalla, kuten NASAn Johnsonin avaruuskeskuksessa ja Tähtikaupungissa Venäjällä.


title: Euroopan astronauttijoukot

text: Ensimmäinen ryhmä ESAn astronautteja valittiin vuonna 1978. Astronautit osallistuivat muun muassa Spacelab-lennoille. Toinen valintakierros vuonna 1992 liittyi ESA:n Columbus-avaruuslaboratorioprojektin valmisteluun. Vuonna 1998 astronauttiryhmää täydennettiin vuoden 1992 haun valitsematta jääneillä finalisteilla. ESAn astronauttiryhmä oli suurimmillaan 2000-luvun alussa, jolloin siinä oli 16 henkeä. Eläkkeelle siirtymisen ja muiden syiden takia ryhmässä on enää kahdeksan henkeä, joilla ei ole välttämättä enää monta lentovuotta jäljellä. Avaruusohjelmien laajentuessa haettiin 19. toukokuuta – 15. kesäkuuta 2008 uuteen astronauttiryhmään jäseniä. Ensimmäistä kertaa ESAn astronauttikoulutukseen voitiin hakea kaikista ESAn 17:stä jäsenmaasta, myös Suomesta, vaikka Suomi ei virallisesti osallistu ESAn miehitettyjen avaruuslentojen ohjelmaan. Astronauttikoulutukseen ja muuhun ESAn toimintaan pyritään hakemaan huippuosaajia.


title: Euroopan astronauttijoukot

text: Uuteen astronauttihakuun otti osaa 8 413 henkeä kaikista ESAn jäsenmaista. Suomesta haki astronauttikoulutukseen 336 henkilöä, eli 4,0 % kaikista hakijoista. Eniten hakemuksia saatiin Ranskasta (22,1 %) ja Saksasta (21,4 %). Hakijoita karsittiin jatkossa psykologisilla testeillä ja lääketieteellisellä arvioinnilla.


title: Euroopan astronauttijoukot

text: Kevään 2009 aikana noin neljänkymmenen hengen joukosta valittiin haastattelujen jälkeen kuusi henkeä astronauttikoulutukseen. ESA julkisti uudet astronautit 20. toukokuuta 2009. Suomalaisia ei päässyt astronauttikoulutukseen. Suomalainen Jussi Lehtonen pääsi kuitenkin kymmenen parhaan joukkoon. ESAn uudet astronautit ovat Luca Parmitano (Italia), Alexander Gerst (Saksa), Andreas Mogensen (Tanska), Samantha Cristoforetti (Italia), Timothy Peake (Iso-Britannia) ja Thomas Pesquet (Ranska).


title: Euroopan astronauttijoukot

text: Uuden astronauttiryhmän koulutus kestää neljä vuotta. Heidät koulutetaan käyttämään Sojuz- ja Orion-aluksia. Avaruussukkulahan on tuolloin jo eläkkeellä. Myös kuumatkat ovat mahdollisia Orion-aluksen myötä. NASA lopettaa Kansainvälisen avaruusaseman rahoituksen vuonna 2015, joten avaruustoiminnan jatkaminen asemalla on siitä lähtien epäselvää ESAnkin osalta.


title: Euroopan astronauttijoukot

text: Euroopan avaruusjoukoissa on kahdeksan aktiivipalveluksessa olevaa astronauttia vuonna 2009 astronauttikoulutukseen päässeiden lisäksi: kaksi ranskalaista ja italialaista, yksi belgialainen, saksalainen, alankomaalainen ja ruotsalainen. Kukin heistä on käynyt avaruudessa, Frank De Winne viimeisenä. Hänet laukaistiin toukokuussa 2009 alkaneelle lennolle Sojuz TMA-15 Kansainvälisen avaruusaseman Retkikunta 20:n jäsenenä ja hän palasi maahan 1. joulukuuta 2009. Kaikki ryhmän jäsenet Jean-François Clervoyta luukuunottamatta ovat käyneet Kansainvälisellä avaruusasemalla.


title: Euroopan astronauttijoukot

text: Léopold Eyharts on viettänyt ryhmän avaruuslentäjistä eniten aikaa avaruudessa, yli 69 päivää. Euroopan ennätys on kuitenkin entisellä Saksan astronautilla Thomas Reiterillä, joka vietti 350 päivää avaruudessa.


title: Euroopan astronauttijoukot

text: Avaruusjoukkojen nuorin jäsen on Roberto Vittori (s. 1964), vanhin on Hans Schlegel (s. 1951).


title: Euroopan astronauttijoukot

text: ESAn astronauttijoukkojen entisiä jäseniä on 14. He ovat eläkkeellä tai siirtyneet muihin tehtäviin.


title: Euroopan astronauttijoukot

text:
Euroopan avaruusjoukkojen astronautit ovat osallistuneet lukuisisille avaruuslennoille ennen Kansainvälisen avaruusaseman aikakautta, varsinkin Spacelabin hyötykuorma-asiantuntijoina.
Euroopan avaruusjoukkojen astronautit ovat lentäneet myös Mir-avaruusasemalle Sojuz-avaruusaluksilla ja avaruussukkulalla.


title: Euroopan astronauttijoukot

text: Kansainvälisellä avaruusasemalla käyneitä ESAn astronautteja ovat:


title: Euroopan unionin kansalaisuus

text: Euroopan unionin kansalaisuus luotiin Maastrichtin sopimuksessa. Se toimii Euroopan unionin jäsenmaiden kansallisten kansalaisuuksien rinnalla turvaten Euroopan unionin asukkaille tietyt perusoikeudet.


title: Euroopan unionin kansalaisuus

text: Euroopan unionin kansalaisia ovat kaikki Euroopan unionin jäsenmaiden kansalaiset. Euroopan unionin kansalaisuus takaa haltijalleen tiettyjä perusoikeuksia kuten oikeuden muuttaa ja asua missä tahansa Euroopan unionin jäsenmaassa, oikeus äänestää ja asettua ehdolle kunnallisissa- ja europarlamenttivaaleissa missä tahansa Euroopan unionin maassa missä asuu, oikeus saada konsuli- ja diplomaattista apua Euroopan unionin ulkopuolella ollessa muun EU-maan edustuksesta jos oman maan edustusta ei ole kyseisessä maassa, oikeus tehdä anomus Euroopan parlamentille ja oikeus kannella Euroopan oikeusasiamiehelle.


title: Leave It to Beaver

text: Leave It to Beaver (suomenkieliseltä nimeltään Beaver) oli yhdysvaltalainen tilannekomediasarja, jota aluksi CBS ja myöhemmin American Broadcasting Company esittivät televisiossa lokakuusta 1957 syyskuuhun 1963. Sarjan loivat käsikirjoittajat Joe Connelly ja Bob Mosher.


title: Leave It to Beaver

text: "Leave it to Beaver" kertoi Cleaverin perheestä, jossa vanhempien lisäksi on kaksi poikaa. Perheen vanhempia June ja Ward Cleaveriä esittivät Barbara Billingsley ja Hugh Beaumont ja poikien, Beaverin (oik. Theodore) ja Wallyn rooleissa olivat Jerry Mathers ja Tony Dow. Sarjan alkaessa Beaver oli 8-vuotias ja Wally oli iältään 12 vuotta. Sarjan tapahtumat sijoittuivat kuvitteelliseen Mayfieldin pikkukaupunkiin.


title: Leave It to Beaver

text: Sarja ei saavuttanut mainittavaa menestystä alkuperäisinä esitysvuosinaan, mutta on 1970-luvun lopulta alkaen kerännyt merkittäviä katsojamääriä uusintaesityksilleen ja esimerkiksi vuonna 1983 Kellogg's alkoi käyttää sarjan hahmoja markkinoinnissaan.


title: Walter Huston

text: Walter Huston (6. huhtikuuta 1884 Toronto, Ontario, Kanada – 7. huhtikuuta 1950 Beverly Hills, Kalifornia, Yhdysvallat) oli kanadalaissyntyinen Oscar-palkittu näyttelijä.


title: Walter Huston

text: Ensimmäisen merkittävän roolinsa Broadwayllä Huston sai vuonna 1924 näytelmässä "Mr. Pitt." Ensimmäisen elokuvaroolinsa hän sai elokuvassa "Gentlemen of the Press" vuonna 1929. Näyteltyään sekalaisissa rooleissa 1930-luvulla, Huston palasi vuonna 1938 lyhyeksi aikaa Broadwaylle näytelmään "Knickerbocker Holiday". 1940-luvulla hän esiintyi muun muassa elokuvissa "Piru ja Daniel Webster" ja "Tähtilipun sävel". Tunnetuimman roolisuorituksensa Huston teki vuoden 1948 elokuvassa "Sierra Madren aarre", josta hän sai Oscar-palkinnon parhaasta miessivuosasta. Elokuvan ohjasi Walter Hustonin poika John Huston.


title: Walter Huston

text: Walter Huston on saanut tähden Hollywood Walk of Famelle.


title: Operaattori (matematiikka)

text: Matemaattinen operaattori on funktio, joka muuntaa toista funktiota. Operaattorilla voi olla miten monta tahansa operoitavaa kohdetta, jolle se suorittaa toimintonsa, mutta useimmiten kohteita on vain yksi.


title: Operaattori (matematiikka)

text: Operaattori on siis "muunnoslaki", joka muuntaa funktion uudeksi funktioksi. Jos merkitään tutkittavaa operaattoria symbolilla formula_1 ja operoidaan sillä funktiota formula_2, niin saadaan uusi funktio formula_3. Tämä voidaan ilmaista muodossa formula_4.


title: Operaattori (matematiikka)

text: Operaattoreita käytetään yleensä reaalilukuja monimutkaisempiin matemaattisiin kokonaisuuksiin, kuten vektoreihin, satunnaismuuttujiin ja matemaattisiin lausekkeisiin. Jos funktion lähtö- tai määrittelyjoukon rakenne on reaalilukua huomattavasti monimutkaisempi, se määritellään useimmiten operaattoriksi. Vastaavasti, jos funktion lähtö- ja maalijoukot ovat reaalilukuja, kutsutaan sitä "vain" funktioksi. Esimerkkinä tämänlaisesta monimutkaisten matemaattisten kokonaisuuksien operoimiseen ovat derivaatta- formula_5 ja integraalioperaattorit formula_6.


title: Operaattori (matematiikka)

text: Lisäksi, funktiota kutsutaan operaattoriksi, jos sitä käytetään usein tai sen merkintätapa on nopeampi kuin funktion yleinen muoto formula_7. Esimerkkejä tällaisesta tapauksesta ovat summaoperaattori formula_8, jako-operaattori formula_9 ja kertomaoperaattori formula_10. Näiden käyttö ei välttämättä liity monimutkaisten matemaattisten kokonaisuuksien laskemiseen.


title: Operaattori (matematiikka)

text: Lineaarisia operaattoreita käytetään lineaariavaruuksissa summaamaan vektoreita ja kertomaan skalaareilla.


title: Operaattori (matematiikka)

text: Todennäköisyyslaskentaan liittyviä operaattoreita ovat mm. odotusarvo, varianssi ja kertoma.


title: Tōkyō metron Fukutoshin-linja

text: Fukutoshin-linja () on Tōkyō metron operoima metrolinja Tokiossa, Japanissa. Sen reitti kulkee Tokion länsiosissa Saitaman prefektuurin Wakōn kaupungista Wakōshin metroasemalta Shibuyan erillisalueen Shibuyan metroasemalle. Linjalla on 16 asemaa, mutta Wakōshin ja Kotake-Mukaiharan välillä se jakaa raiteet ja asemat Yūrakuchō-linjan kanssa. Linja on 20,2 kilometriä pitkä, josta 11,9 kilometriä on pelkästään Fukutoshin-linjan käytössä.


title: Tōkyō metron Fukutoshin-linja

text: Fukutoshin-linjan ensimmäinen osa avattiin vuonna 1994 ja kokonaisuudessaan se valmistui vuonna 2008. Linjalta operoidaan läpiajoliikennettä neljän muun rautatieyhtiön linjoille: pohjoisessa Tōbu-rautateiden Tōjō-linjalle ja Seibu-rautateiden Yūrakuchō-linjalle sekä etelässä Tōkyū-rautateiden Tōyoko-linjalle ja sen kautta Minatomirai-linjalle Jokohamaan saakka.


title: Tōkyō metron Fukutoshin-linja

text: Vuonna 2016 linjalla ajettiin noin 1 199 582 000 matkustajakilometriä. Sen täyttöaste oli aamun ruuhka-aikana 146 prosenttia kapasiteetista.


title: Jouluntaika

text: Jouluntaika on lastenmusiikkiyhtye Pellekaija Pumin studiolevy.Kaikki kappaleet on säveltänyt ja sanoittanut Pekka Tonttila.Lähde


title: Kultanaamamaina

text: Kultanaamamaina ("Mino dumontii") on Kaakkois-Aasiassa Indonesiassa sekä Oseanian alueella Papua-Uudessa-Guineassa ja Salomonsaarilla elävä kottaraisiin kuuluva varpuslintu.


title: Kultanaamamaina

text: Kooltaan kultanaamamaina on noin 25 cm. Höyhenpuvultaan kultanaamamaina on pääosin kiiltävän musta. Nokka, koivet ja lähes paljaat alueet silmien ympärillä ja kurkussa ovat keltaiset. Alaperä on keltainen ja pyrstön alapuoli sekä yläperä valkoiset. Kultanaamamaina muistuttaa kultamainaa ("Mino anais"), mutta eroaa siitä kultamainan keltaisen rinnan ja kaulan perusteella.


title: Kultanaamamaina

text: Kultanaamamainan elinympäristöä ovat rannikon ja sisämaan metsät yleensä 750 metrin korkeudella meren pinnasta. Toisinaan lajia on tavattu 1 500 metrin korkeudelta. Erityisesti kultanaamamaina viihtyy metsän reunoilla ja lähellä viljelysalueita.


title: Kultanaamamaina

text: Kultanaamamainat istuvat usein korkealla puissa päästellen raakkuvia kutsuääniä. Laji saattaa kerääntyä hedelmäpuihin yhdessä muiden hedelmiä syövien lintujen kanssa.


title: Kultanaamamaina

text: Naaras munii 2–4 munaa, joita haudotaan kaksi viikkoa.


title: Kultanaamamaina

text: Ravintona ovat hedelmät ja hyönteiset.


title: Keikarin kuudet vaatteet

text: Keikarin kuudet vaatteet on lastenmusiikkiyhtye Pellekaija Pumin studiolevy.


title: Keikarin kuudet vaatteet

text: Lapsikuoro (10):


title: Pelastuspartio

text: Pelastuspartio on lastenmusiikkiyhtyeen Pellekaija Pum studioalbumi, joka julkaistiin vuonna 2006.


title: Pelastuspartio

text: Kaikki kappaleet säveltänyt ja sanoittanut Pekka Tonttila.


title: Matkalla Huitsin Nevadaan

text: Matkalla Huitsin Nevadaan on lastenmusiikkiyhtye Pellekaija Pumin 7. studiolevy.


title: Matkalla Huitsin Nevadaan


title: Kiertävä Sirkusorkesteri

text:
Kiertävä Sirkusorkesteri on lastenmusiikkiyhtyeen Pellekaija Pum studiolevy.Sävel ja sanat Pekka Tonttila, paitsi 4, 7, 9, 15 säv. & san. Matti Salo
Sovitukset Sirkusorkesteri ja torvisovitukset (8) Reijo Aittakumpu
Orkesterin lisäksi:


title: Kiertävä Sirkusorkesteri

text: Lapsikuoro


title: Seventeen Days

text: Seventeen Days on yhdysvaltalaisen vaihtoehtorockia soittavan 3 Doors Downin albumi, joka julkaistiin 8. helmikuuta 2005, tasan viisi vuotta yhtyeen ensimmäisen albumin julkaisun jälkeen. Albumi kohosi Billboard 200 -listan kärkeen pian julkistamisensa jälkeen. Levyllä vierailee Bob Seger, joka laulaa dueton yhdessä yhtyeen laulajan, Brad Arnoldin, kanssa kappaleella "Landing in London".


title: Turun Malja

text: Turun Malja on vuonna 1946 perustettu kansallinen esteratsastuskilpailu. Kilpailu järjestetään vuosittain Turussa Artukaisten ratsastuskeskuksessa. Järjestävänä seurana on 1933 perustettu Turun ratsastajat. Kilpailuissa on mukana satoja ratsukkoja. Turun maljan on voittanut useaan otteeseen muun muassa Christopher Wegelius.


title: Milano – San Remo 2008

text: Milano–San Remo 2008 oli järjestyksessään 99. maantiepyöräilyn Milano–San Remo-kilpailu. Se ajettiin 298 kilometrin reitillä Milanosta San Remoon 22. maaliskuuta 2008. Kilpailumatka oli kolme kilometriä edellisvuotista pidempi, koska "Le Mànien" nousu oli lisätty reitille. Maalipaikkana toimi "Lungomare Italo Calvino", sillä perinteinen maalipaikka, "Via Roma", oli tietöiden kohteena. Myös kilpailun ajankohta, pääsiäinen, vaikutti maalipaikan vaihtumiseen.


title: Milano – San Remo 2008

text: Kilpailun alkuvaiheessa lähti irtiottoon neljän ajajan ryhmä: Filippo Savini, Nicola D'Andrea, Raivis Belohvoščiks ja William Frischkorn. He kasvattivat eron pääjoukkoon parhaimmillaan yli 16 minuuttiin. D'Andrea putosi kärkiryhmästä ensin ja pääjoukko tavoitti kolme muutakin karkulaista noin 30 kilometriä ennen maalia. Tämän jälkeen muodostui irtiottoryhmä, johon kuuluivat Paolo Bettini, Niklas Axelsson, Thomas Lövkvist, Davide Rebellin ja Paolo Savoldelli. Heidät kuitenkin tavoitettiin ennen "Poggion" nousua.


title: Milano – San Remo 2008

text: Poggion nousun huipulla, alle kymmenen kilometriä ennen maalia, kärkeen oli muodostunut noin 15 ajajan ryhmä, johon kuului useita ennakkosuosikkeja. Laskuosuuden jälkeen Davide Rebellin ja Filippo Pozzato olivat hieman muun ryhmän edellä, mutta tulivat pian tavoitetuksi. Íñigo Landaluzen irtiottoyrityksen jälkeen Fabian Cancellara teki ratkaisevan iskun kaksi kilometriä ennen maalia. Hän saapui maaliin neljä sekuntia ennen Pozzattoa, Philippe Gilbert oli kolmas.


title: Midget Tossing

text: Midget Tossing on Yellowcardin ensimmäinen studioalbumi, joka julkaistiin 1. huhtikuuta 1997.


title: Ballista (pretoriaaniprefekti)

text: Ballista, Balista tai Callistus (k. noin 261?) oli roomalainen kenraali ja pretoriaanikaartin prefekti.


title: Ballista (pretoriaaniprefekti)

text: Ballista toimi mahdollisesti pretoriaaniprefektinä keisari Valerianuksen aikana ja oli hänen mukanaan Persian sotaretkellä vuonna 260. Joissakin lähteissä Ballistaa on kutsuttu "Callistukseksi", mikä saattaa joidenkin historioitsijoiden mielestä olla hänen oikea nimensä, kun taas "Ballista" saattoi olla pelkkä lempinimi. Toisen teorian mukaan "Callistus" oli vain myöhempien historioitsijoiden virhe. On myös esitetty että hän piti molempia nimiä.


title: Ballista (pretoriaaniprefekti)

text: Persialaiset kuningas Sapor I:n johdolla löivät roomalaisten armeijan Carrhaen lähistöllä kesällä 260 vangiten keisari Valerianuksen, jonka jälkeen Persian armeija hyökkäsi Syyriaan ja Vähään-Aasiaan. Ballista ja toinen Valerianuksen kenraali Fulvius Macrianus kokosivat henkiinjääneet roomalaisten joukot Kilikiassa ja hyökkäsivät persialaisia vastaan. Ballista onnistui jopa kaappaamaan Saporin haaremin ja ryöstösaaliin, jolloin persialaiset päättivät perääntyä takaisin itään. Macrianuksen ja Ballistan toimet saivat sotilaiden kunnioituksen ja nämä päättivätkin julistaa Macrianuksen keisariksi vaikka Valerianuksen poika ja laillinen keisari Gallienus olikin yhä elossa ja hallitsi valtakunnan läntisiä provinsseja. Macrianus kieltäytyi kuitenkin kunniasta ja nimitti keisareiksi sen sijaan poikansa Macrianus nuoremman ja Quietuksen. Ballista taas toimi keisarien pretoriaaniprefektinä.


title: Ballista (pretoriaaniprefekti)

text: Keväällä 261 Macrianus vanhempi ja nuorempi kokosivat armeijansa ja lähtivät länteen kohtaamaan Gallienuksen joukkoja. Ballista ja Quietus jätettiin valvomaan idän provinsseja. Gallienuksen kenraalit kuitenkin löivät Macrianusten armeijan Illyricumissa syksyllä 261, jonka jälkeen Palmyran hallitsija Septimius Odaenathus päätti siirtyä Gallienuksen puolelle. Hän hyökkäsi Quietuksen ja Ballistan joukkoja vastaan ja kukisti ne Emesassa. Kaupunkilaiset murhasivat Quietuksen, mutta Ballistan sen jälkeiset vaiheet ovat epäselviä. "Historia Augustan" mukaan hän julistautui keisariksi, mutta se ei ole todennäköistä. Luultavasti Odaenathus teloitutti hänet.


title: Vladimir Miholjević

text: Vladimir Miholjević (s. 18. tammikuuta 1974 Zagreb) on kroatialainen maantiepyöräilijä, joka kilpaili ammattilaisena vuosina 1997–2012. Hän edusti Krka - Telekom Slovenijea, Alessiota, Liquigasia ja Acqua & Sapone-Caffè Mokambo -tallia. Hän voitti muun muassa Pariisi–Nizza-ajon mäkikirikilpailun 2002 ja Tour du Doubs-kilpailun 2000.


title: Keskustalli

text: Keskustalli on Helsingin Ruskeasuolla Keskuspuiston laidalla toimiva vuonna 1929 toimintansa aloittanut Suomen vanhin ratsastuskoulu.


title: Keskustalli

text: Se toimii yhteistyössä ympärilleen vuonna 1930 perustetun Helsingin Ratsastajat ry:n kanssa. Tallin toiminta siirtyi Ruskeasuon ratsastushallille, kun maneesi ja tallirakennukset valmistuivat vuonna 1940. Sotien aikana koulun toiminta keskeytettiin, sillä hevoset otettiin sotatoimiin.


title: Keskustalli

text: Koululla on opetus- ja valmennuskäytössä 30 hevosta sekä ponia ja yhteensä 300 vakituista ratsastajaa. Keskustalli toimi alkuun Kampin kentällä Helsingin keskustassa. Sen perustajiin kuului K. O. Andersson-Blondyx, joka johti koulua kuolemaansa vuoteen 1958 asti. Hänen jälkeensä tallia johti vuoteen 1979 Maire Andersson-Blondyx. Heidän tyttärensä Piiu Paloheimo on vastannut tallin toiminnasta vuodesta 1979 yhdessä Pertti Paloheimon kanssa.


title: Keskustalli

text: Tallin kasvatteja ovat muun muassa olympiaratsastajat Christopher Wegelius, Kyra Kyrklund, Jenny Eriksson ja Wilhelm (R. W.) Stewen


title: Delia Bacon

text: Delia Salter Bacon (2. helmikuuta 1811 – 2. syyskuuta 1859) oli yhdysvaltalainen opettaja ja kirjailija, joka uskoi, että William Shakespearen näytelmät olivat todellisuudessa eri henkilöiden kirjoittamia. Hänen omien kirjojensa joukossa on hänen ajatuksiaan Shakespearesta käsittelevä "The Philosophy of the Plays of Shakespeare Unfolded" (1857).


title: Delia Bacon

text: Bacon syntyi Ohiossa Leonard Baconin siskoksi. Hän asui aikuisiällään jonkin aikaa Englannissa, mutta palasi sitten Yhdysvaltoihin ja kuoli Connecticutissa 48-vuotiaana. Spekulaatio Shakespearesta jatkui hänen kuolemansa jälkeen.


title: Juan Gundlach

text: Juan Cristóbal Gundlach (s. Johannes Christoph Gundlach; 17. heinäkuuta 1810 Marburg – 14. maaliskuuta 1896 Havanna) oli saksalaissyntyinen luonnontieteilijä ja taksonomi, joka asui pääosan elämästään Kuubassa.


title: Juan Gundlach

text: Gundlach väitteli filosofian tohtoriksi Marburgin yliopistossa 1837. Hänen isänsä oli yliopiston lääketieteen professori. Vuonna 1839 Gundlach muutti Kuubaan keräämään luonnontieteellisiä näytteitä ja asui siellä lähes koko loppuelämänsä. Hän teki puolen vuoden mittaisen matkan Puerto Ricoon vuonna 1873 ja perusti sinne Instituto Civil de Segunda Enseñanzan. Vuonna 1875 hän matkusti uudestaan Puerto Ricoon, missä hän vietti noin vuoden. Siellä hän muutti nimensä espanjalaiseen muotoon. Hänet mainitaan Puerto Ricon luonnontieteiden isäksi.


title: Juan Gundlach

text: Gundlach kirjoitti ensimmäisen teoksen Kuuban linnustosta, "Ornitología Cubanan", vuonna 1876. Hänen kokoelmansa sijoitettiin Havannaan Museo Poey'hin hänen kuolemansa jälkeen. Vuonna 1986 Kuuba julkaisi postimerkkisarjan hänen kuolemansa 90-vuotispäivän kunniaksi.


title: Juan Gundlach

text: Gundlach nimesi useita uusia eläinlajeja, linnuista karibianviiriäiskyyhkyn ("Geotrygon caniceps"), kuubannapsun ("Myiarchus sagrae"), viherlakkikerttulin ("Dendroica pityophila"), kuubansääskikertun ("Polioptila lembeyei") ja orientenkerttulin ("Teretistris fornsi"). Hänen kunniakseen on nimetty monta eläinlajia, linnuista kuubanlintuhaukka ("Accipiter gundlachi"), antillienhaukkakehrääjä ("Chordeiles gundlachii"), kuubanvireo ("Vireo gundlachii") ja isomatkija ("Mimus gundlachii").


title: Alain Lombard

text: Alain Lombard (s. 4. lokakuuta 1940) on ranskalainen kapellimestari. Hän syntyi Pariisissa, opiskeli Pariisin konservatoriossa ja sai 20-vuotiaana viran Lyonin oopperan avustavana kapellimestarina. Pian hänestä tuli sen ylikapellimestari. Hän kuitenkin lähti vuonna 1965 ja teki Metropolitan-debyyttinsä 1967. Sittemmin hän on toiminut muun muassa Orchestra della Svizzera Italianan ylikapellimestarina (1999–2008).


title: Alain Lombard

text: Lombard on johtanut muun muassa ranskalaista oopperaa. Levytysten joukossa on Léo Delibes'n "Lakmén" levytys.


title: Milano – San Remo 2009

text: Milano–San Remo 2009 oli järjestyksessään sadas maantiepyöräilyn Milano–San Remo -kilpailu. Se järjestettiin 298 kilometrin reitillä Milanosta San Remoon 21. maaliskuuta 2009. Kilpailureitti oli sama kuin edellisvuonna.


title: Milano – San Remo 2009

text: Kahden edellisvuoden voittajat, Óscar Freire ja Fabian Cancellara eivät olleet mukana loukkaantumisten vuoksi ja vuoden 2008 maailmanmestari Alessandro Ballan jäi pois sairauden takia. Lance Armstrong sen sijaan osallistui kilpailuun, joka oli hänelle paluunsa jälkeen ensimmäinen kilpailu Euroopassa.


title: Milano – San Remo 2009

text: Kilpailu ratkesi Milano–San Remolle tyypilliseen tapaan massakirissä. Heinrich Haussler irtosi ryhmästä viimeisillä sadoilla metreillä, mutta joutui päästämään lujaa kirineen Mark Cavendishin edelleen juuri ennen maaliviivaa.


title: Motoneuronitauti

text: Motoneuronitauti on neurologinen sairaus, josta kärsivän motoneuronit eli liikehermosolut alkavat tuhoutua. ALS-tauti on motoneuronitaudin tyypeistä yleisin. Muita motoneuronitauteja ovat primaarinen lateraaliskleroosi, progressiivinen lihasatrofia ja bulbaariparalyysi. ALS rappeuttaa sekä ylempiä että alempia liikehermoja; progressiivisessa lihasatrofiassa ylemmät eivät vaurioidu.


title: Motoneuronitauti

text: Uusin todettu tauti on LOSMoN, joka ei lyhennä elinikää. Sitä on todettu toistaiseksi vain Suomessa.


title: Motoneuronitauti

text: Spinaaliset lihasatrofiat luetaan joskus kuuluviksi motoneuronitauteihin.


title: Turkin koripalloliiga

text: Turkin koripalloliiga (TBL) on Turkin korkein koripallosarja.


title: Turkin koripalloliiga

text: Sarjassa on 16 joukkuetta ja ne pelaavat kahdesti toisiaan vastaan. Alemman sarjan (TB2L) 2 parasta joukkuetta nousee TBL:aan ja 2 huonoiten sijoittunutta joukkuetta TBL:ssa joutuvat karsimaan TB2L:an 3. ja 4. joukkueen kanssa.


title: Jaakko Smolander

text: Jaakko Ilmari Smolander (s. 27. marraskuuta 1945 Vaasa) on suomalainen upseeri ja vara-amiraali evp. Hän toimi Rajavartiolaitoksen päällikkönä 19. huhtikuuta 2004 – 30. marraskuuta 2008. Hän oli ensimmäinen meriupseeri kyseisessä virassa.


title: Jaakko Smolander

text: Rajavartiolaitoksen apulaispäällikkönä hän toimi 1998 alkaen. Vartiolentolaivueen komentajana hän palveli 1990 alkaen.


title: Jaakko Smolander

text: Smolander valmistui Kadettikoulusta vuonna 1971 ja Sotakorkeakoulun merisotalinjalta 1981.


title: Jaakko Smolander

text: Smolanderin isä oli komentajakapteeni Jorma Smolander, joka palveli myös merivartiostossa. Hän on naimisissa.


title: Behçetin tauti

text: Behçetin tauti on autoimmuunisairaus. Se on yleinen Välimeren maissa sekä Lähi- ja Kaukoidässä. Sairauden kehittymisessä keskeinen tekijä on vaskuliitti, verisuonitulehdus. Sairauden aiheuttamat oireet ovat vaihtelevat. Tavallisimpia oireita ovat suun limakalvohaavaumat kaikilla sekä sukupuolielinten haavaumat ja uveiitti useimmilla. Osalla potilaista sairaus vaikuttaa myös keskushermostoon. Silmässä tapahtuvat muutokset saattavat pahimmillaan johtaa sokeuteen.


title: Behçetin tauti

text: Usein sairaus puhkeaa nuorella aikuisiällä. Esiintyvyys Suomessa on äärimmäisen alhainen.


title: Behçetin tauti

text: Sairaus sai nimensä turkkilaiselta Hulusi Behçetiltä. Sairaus on Turkissa melko yleinen; prevalenssiksi on arvioitu jopa 80-370/100 000, kun Englannissa se on vain 0,64/100 000.


title: Behçetin tauti

text: Behçetin tautiin liittyy hengenvaarallinen valtimoaneurysman repeytymisriski.


title: Alan P. Peterson

text: Alan P. Peterson on yhdysvaltalainen lääkäri ja lintutieteilijä.


title: Alan P. Peterson

text: Peterson on lääketieteen tohtori, joka työskentelee patologina Walla Wallan yliopistossa Washingtonin osavaltiossa Yhdysvalloissa.


title: Alan P. Peterson

text: Peterson ylläpitää laajaa Sibleyn ja Monroen luokitteluun perustuvaa lintutieteellistä taksonomista hakemistoa internetissä (Zoological Nomenclature Resource). Hän toimii Integrated Taxonomic Information Systemin (ITIS) neuvonantajana.


title: Data de Groove

text: Data de Groove on Falcon kuudes studioalbumi, joka julkaistiin 25. toukokuuta 1990.


title: Data de Groove

text: Albumi nousi Itävallan virallisen albumilistan sijalle 12, ja pysyi listalla yhteensä viisi viikkoa.


title: Darierin tauti

text:
Darierin tauti (dyskeratosis follicularis) on synnynnäinen, autosomin kautta vallitsevasti periytyvä ihotauti, joka on erittäin harvinainen, Suomessa arviolta vain muutamilla kymmenillä ihmisillä. Luonteeltaan se on ihon sarveistumishäiriö.
Sairaus on saanut nimensä ranskalaiselta Ferdinand-Jean Darierilta, joka kuvaili taudin 1889.
Darierin taudin tärkeimmän oireen muodostavat kasvoihin, sääriin ja kehon taitekohtiin kehittyvät punaruskeat näppylät. Näppylät rikkoutuvat ja tulehtuvat helposti. Hikoilu pahentaa ihottumaa, johon ei ole olemassa tehokasta lääkitystä. Epilepsiaa voi esiintyä tavanomaista useammin. Sairaus puhkeaa tavallisesti nuoruudessa tai nuorella aikuisiällä.
Darrierin taudin ja neuropsykiatristen häiriöiden yhteydestä on raportoitu vuodesta 1996 lähtien. Myös kehitysvammaisuudesta, skitsofreniasta, mielialasairauksista ja itsemurhista on kerrottu.


title: Darierin tauti

text:
Darierin taudin syynä on 12-kromosomissa esiintyvä "ATP2A2"-geeni (karttamerkintä 12q23-q24.1) löydettiin v. 1999.
Darierin tauti on dominantisti periytyvä. Se tarkoittaa, että jo yksi perintötekijä riittää aiheuttamaan oireita, jotka voivat olla vaikeusasteeltaan vaihtelevia. Ihottumaa sairastavalla on myös vastaava normaali geeni, josta seuraa, että lapset voivat yhtä suurella todennäköisyydellä periä häneltä normaalin tai ihotautia aiheuttavan geenin. Ihottuman uusiutumisriski lapsissa on siis yksi kahdesta eli 50%.


title: Saber Tiger

text: Saber Tiger oli X Japanista tunnetun Hideto "hide" Matsumoton esikoisbändi. Yhtye ei koskaan noussut kovin tunnetuksi ja sitä rassasi jatkuvat henkilövaihdokset, eikä siitä ole tiettävästi kuin muutama säilynyt hyvälaatuinen live-taltiointi, näitä ovat ainakin Origin of hide-sarjaan kuuluva vuoden 1986 joulukuun livetaltiointi, sekä yhtyeen entisen jäsenen Masayuki "Nick" Kanekon Internetiin julkaisema Break Out The Rock 1984 VHS DVD-muunnoksena. Yhtye julkaisi uransa aikana yhden LP-levyn, joka on nykyisin jo keräilyharvinaisuus. Yhtyeen musiikkia voi kuulla myös vanhoilla japanilaisten bändien kokoelma-albumeilla, sekä jo mainitun Origin of Hide-sarjan kahdella CD:llä, jotka sisältävät äänimuodossa yhtyeen livenauhoitteita.


title: Saber Tiger

text: Eräinen muiden ajan japanilaisyhtyeiden tapaan myös Saber Tigerissä oli pieniä natsi-elementtejä, esimerkiksi joissakin konserteissa hidellä oli natsiviiri. Yhtye joutui vaihtamaan nimensä vuonna 1986, koska Sapporossa olikin toinen samanniminen bändi. Tämän vaihdoksen myötä bändistä tuli Saver Tiger, mutta yhtye vaihtoi nimeään vielä kerran hiden kuoleman jälkeen kun vuonna 1999 osa entisistä jäsenistä herätti yhtyeen eloon nimellä yokosuka Saver Tiger. Tämä uudelleenperustaminen jäi aika lyhyeksi, ja jo 2001 se päätyi tauolle, eikä tiettävästi palaamisen merkkejä ole.


title: Saber Tiger

text:
XX.7.1982 asti
Michael, hide, Nick, Tetsu, Ken
XX.8.1982-1983
Takk, hide, Nick, Tetsu, Ken
1984
Rolly, hide, Nick, JAM, Ken
1985-1986
Rolly, hide, REM, JAM, Ken
1986
KYO, hide, REM, TOKI, KILL with Power
1986-1987
KYO, hide, REM, TOKI, TETSU!


title: Saber Tiger

text:
1999
Rolly, REM, JAM, KILL with Power
1999-2001
Hideyuki, REM, JAM, KILL with Power


title: Huntik

text: Huntik () on Iginio Straffin luoma italialainen piirrossarja, jonka tuotti Big Bocca Productions ja animoinnista vastasi Rainbow. Sarjasta on tuotettu kaksi tuotantokautta ja yhteensä 52 jaksoa. Ensimmäinen kausi esitettiin vuoden 2009 aikana. Sarjan esitys alkoi Britanniassa ja Yhdysvalloissa 3. tammikuuta 2009 ja Italiassa 12. tammikuuta 2009. Toinen tuotantokausi alkoi Italiassa syksyllä 2011 ja Yhdysvalloissa vuonna 2012. Suomessa sarjaa on esitetty MTV3:lla 7. maaliskuuta 2009 lähtien.


title: Huntik

text: Huntik keskittyy Etsijöiden ryhmään, jotka matkustavat ympäri maailmaa etsien muinaisia amuletteja, joilla he voivat kutsua esiin erityyppisiä hirviöitä taistellessaan Professorin kätyreitä, kuten DeFoeta ja Grieriä, vastaan.


title: Huntik

text: Upper Deck julkaisi keväällä 2009 sarjaan perustuvan korttipelin.Huntik-sarjan eri osa-alueet on tuotettu eri maissa. Pääosin italialainen Rainbow teki yhteistyötä yhdysvaltalaisen Upper Deckin kanssa, joka tuotti sarjaan liittyvän korttipelin. Italiassa sarjaan tuotettiin tietokoneanimaatiot, taustat, luonnokset, musiikit ja äänitehosteet, sekä varmistettiin että sarjan luonnostelma tulee säilymään käsikirjoitettaessa. Koreassa tuotettiin animaatio, kun taas Yhdysvalloissa vastattiin sarjan käsikirjoittamisesta ja ääninäyttelemisestä NYAV Postin myötä.


title: Fenerbahçe (koripallo)

text: Fenerbahçe on turkkilainen koripalloseura ja osa Fenerbahçe SK -suurseuraa.


title: Fenerbahçe (koripallo)

text: Seura on voittanut historiansa aikana kuusi Turkin liiga-mestaruutta, minkä lisäksi se voitti kolme Turkin-mestaruutta vuosina 1957, 1959 sekä 1965. Paras kansainvälinen saavutus seuralla on Euroliigan mestaruus 2017 kun se kaatoi finaalissa kreikkalaisen Olympiakoksen lukemin 80-64.


title: Fenerbahçe (koripallo)

text: Fenerbahçe SK perustettiin vuonna 1907 ja pian myös koripallo kuului seuran lajiohjelmistoon. Se voitti kolme Turkin-mestaruutta ennen kuin Turkin koripalloliiga perustettiin vuonna 1966. Fenerbahçe palasi Turkin-mestariksi vasta vuonna 1991, kun se voitti loppuottelussa Tofaşin. Seura eteni loppuotteluihin myös vuosina 1992, 1993 sekä 1995.


title: Fenerbahçe (koripallo)

text: Fenerbahçe ei saavuttanut merkittävää menestystä ennen vuotta 2006, jolloin se yhdistyi Ülkersporin kanssa ja tunnettiin nimellä Fenerbahçe Ülker. Vaihdoksen myötä seura voitti Turkin-mestaruuden kahdesti vuosina 2007–2008 sekä eteni Euroliigan pudotuspeleihin kaudella 2007–2008. Vuosina 2010 sekä 2011 Fenerbahçe voitti sekä maansa cup- että liigamestaruuden. Serbivalmentaja Željko Obradović johdatti seuran Turkin-mestariksi vuonna 2014 välivuosien jälkeen.


title: Wiener Blut

text: Wiener Blut on Falcon viides studioalbumi, joka julkaistiin 22. elokuuta 1988. Se nousi Itävallan albumilistan toiselle sijalle, ja pysyi listalla yhteensä kymmenen viikkoa.


title: Wiener Blut

text: Albumin piti olla viimeinen Bolland & Bollandin tuottama Falcon levy, mutta myöhemmin se julkaisi hänen "Nachtflug"-albumin. "Wiener Blut" ei menestynyt yhtä hyvin kuin edeltäjänsä "Emotional", mutta Itävallassa, Saksassa ja Sveitsissä se pääsi sekä Top 3 että Top 25 joukkoihin. Albumin nimikkokappaleesta tuli yksi Falcon tunnetuimmista kappaleista.


title: Leonard Howard Loyd Irby

text: Leonard Howard Loyd Irby (13. huhtikuuta 1836 – 14. toukokuuta 1905) oli englantilainen sotilas ja lintutieteilijä.


title: Leonard Howard Loyd Irby

text: Howard Irbyn vanhemmat olivat kontra-amiraali Frederick Paul Irby ja Frances Wright. Irby oli ammattisotilas, upseeriarvoltaan everstiluutnantti. Hän soti Krimillä ja Intian kansannousussa eli Sepoykapinassa 1857 ja osallistui Lucknowin piiritykseen.


title: Leonard Howard Loyd Irby

text: Irby kirjoitti teoksen Gibraltarin linnustosta ("The Ornithology of the Straits of Gibraltar. With an appendix containing alist of the Lepidoptera of the neighbourhood". R.H. Porter, Lontoo 1895) ja "The Ibis" lehteen artikkelin "Notes on the Birds of Santander, Northern Spain".


title: Leonard Howard Loyd Irby

text: Irby nimesi korpin ("Corvus corax") Kanariansaarilla elävän alalajin "tingitanus" 1874.


title: Jussi-palkinnot 2006

text:
Jussi-palkinnot 2006 jaettiin 5. helmikuuta 2006 entisessä "Studio 51" -yökerhossa järjestetyssä jakotilaisuudessa vuoden 2005 elokuville. Gaalan juonsivat Baba Lybeck ja Mikko Silvennoinen.
Yleisö-Jussin voitti "Tyttö sinä olet tähti".


title: Parhaan musiikin Jussi

text: Parhaan musiikin Jussi on yksi Jussi-palkinnon palkintosarjoista.


title: Mirsad Türkcan

text: Mirsad Türkcan (, s. 7. kesäkuuta 1976 Novi Pazar) on turkkilainen ammattilaisuransa lopettanut koripalloilija. Hänen entinen nimensä on Mirsad Jahović (), mutta hän vaihtoi nimeään muutettuaan Turkkiin. Samalla hän myös anoi Turkin kansallisuutta. Türkcanin sisko on serbialais-turkkilainen laulaja Emina Jahović.


title: Mirsad Türkcan

text: Türkcan aloitti pelaamisen Efes Pilsenin juniorijoukkueissa ja teki debyyttinsä edustusjoukkueen kanssa kaudella 1994-1995. Hän osallistui , jossa Houston Rockets varasi hänet numerolla 18. Rockets myi hänet Philadelphia 76ersille, joka myi hänet edelleen New York Knickseille. Hän pelasi NBA:ssa 17 peliä, joissa hän teki keskimäärin 1,9 pistettä ja otti 1,9 levypalloa ottelua kohden.


title: Mirsad Türkcan

text: NBA:sta hän palasi takaisin Efes Pilseniin, josta hänet vapautettiin vuoden 2000 lopulla. Turkista Türkcan siirtyi Ranskaan Paris Basket Racingiin. Kauden jälkeen hän siirtyi CSKA Moskovaan, jossa hänet valittiin Euroliigan toiseen tähdistöjoukkueeseen. Seuraavaksi kaudeksi hän meni Mens Sana Basketiin, jossa hänet valittiin uudelleen kakkostähdistöön. Hän teki paluun TsSKA Moskovaan, jolloin hänet valittiin ensi kertaa ykköstähdistöön.


title: Mirsad Türkcan

text: Kaudeksi 2004-2005 Türkcan siirtyi Dynamo Moskovaan, josta hän jatkoi yhden kauden jälkeen Alpellaan. Vuonna 2006 hän siirtyi Fenerbahçe Ülkeriin. Vuonna 2008 Türkcanista tuli ensimmäinen pelaaja Euroliigassa, joka sai täyteen tuhat levypalloa. Kauden 2008–2009 jälkeen Türkcan teki Fenerbahçen kanssa kahden vuoden jatkosopimuksen. Hän lopetti pelaajauransa kauden 2011–2012 päätteeksi.


title: Caravaggio (kaupunki)

text: Caravaggio on kaupunki Bergamon maakunnassa Lombardian hallintoalueella Pohjois-Italiassa. Kaupungissa on arviolta 16 049 asukasta (vuonna 2015) ja sen pinta-ala on 32,81 neliökilometriä. Bergamon murteessa Caravaggioa kutsutaan nimellä "Careàs". Kaupunki on osa Gera d'Adda -nimistä seutukuntaa.


title: Caravaggio (kaupunki)

text: Italian virallisessa seismisessä luokituksessa Caravaggio kuuluu vyöhykkeeseen neljä ("zona 4"), eli alhaisen maanjäristysriskin alueeseen.


title: Caravaggio (kaupunki)

text: Caravaggion historiaa ovat värittäneet läheisten kaupunkivaltioiden ja aikansa suurvaltojen eturistiriidat. Kuvataiteilija Michelangelo Merisi sai kaupungilta taiteilijanimensä Caravaggio. Kaupungin suojeluspyhimykset ovat San Fermo ja San Rustico.


title: Caravaggio (kaupunki)

text: Yleisen käsityksen mukaan Caravaggion alkuperä ei ole roomalainen, vaan alueella lienee sijainnut langobardien asutusta ennen nykyisen paikkakunnan syntyä. Varhaisin kirjallinen maininta Caravaggiosta on vuodelta 962. "Comune Caravagii" on mainittu ensimmäisen kerran asiakirjassa vuodelta 1182. Seuraavina vuosisatoina Caravaggioa miehittivät vuoroin milanolaiset, vuoroin venetsialaiset. 1400-luvun loppupuolella oli rauhallinen jakso, joka päättyi Ludvig XII:n kaudella 1499. Alkoi sotien ja ryöstelyjen kausi, joka varjosti Caravaggion elämää 1500-luvun loppuun asti. Vuosien 1509 ja 1529 välillä kaupunki ryöstettiin Ranskan ja Espanjan välisessä konfliktissa kahteen otteeseen. Erityisen tuhoisa oli kondottieeri Giovanni dalle Bande Neren johtama hävitys vuonna 1524. Vuonna 1629 saapuivat Landsknechtit ja toivat muassaan ruton. Kaupungin väkiluku laski kolmanneksen. On arvioitu, että yli 3 600 caravaggiolaista kuoli tautiin.


title: Caravaggio (kaupunki)

text: Vuonna 1707 alkoi itävaltalaisvallan kausi. Vuonna 1796 Gera d'Addan miehittivät Napoleon Bonaparten joukot. Napoleonin luhistumisen jälkeen Itävalta miehitti Lombardian uudelleen. Italian yhdistyttyä Caravaggion olot rauhoittuivat, 1800-luvun lopulla kaupungin väkiluku kasvoi yhdeksään tuhanteen. 1900-luvun alussa terveydelliset olot kohenivat ja kaupunki teollistui.


title: Caravaggio (kaupunki)

text: Caravaggion nähtävyyksiin kuuluu muun muassa "Santuario di Caravaggio", Santa Maria del Fontelle omistettu monumentaalinen pyhäkkö noin kaksi kilometriä kaupungin keskustasta lounaaseen. Katolisen perimätiedon mukaan Santa Maria del Fonteksi nimetty Madonna ilmestyi pyhäkön sijaintipaikalla maalaisneito Giannetta de' Vacchille 26. toukokuuta 1432.


title: Caravaggio (kaupunki)

text: "Chiesa Parrocchiale di San Fermo e Rustico" -kirkon historia alkaa 1200-luvulta. Rakennustaiteellisesti kirkko edustaa lombardialaista gotiikkaa. Kirkon 76-metrinen kellotorni valmistui vuonna 1500. Noin vuonna 1600 rakennettu kirkko "Chiesa di Santa Elisabetta" sijaitsee muutaman kymmenen metrin päässä "Chiesa Parrocchialesta". "Chiesa di Santa Liberata" on puolestaan pieni kuusikulmainen kirkko historiallisen keskustan läheisyydessä. Kirkon alkuperän arvellaan ulottuvan 1500-luvulle. "Palazzo Gallavresi" (tai "Palazzo della Marchesa") on julkinen rakennus, jonka historia alkaa todennäköisesti 1200-luvun jälkipuoliskolta. Se on toiminut kaupungin hallintorakennuksena vuodesta 1947.


title: Caravaggio (kaupunki)

text: Caravaggio tunnettiin jo 1500-luvulla kukoistavana maaseudun keskuksena. Nykyisin kaupungissa toimii useita teollisuusyrityksiä, kuten Kraft, Isover ja Khale. Caravaggiossa on järjestetty markkinat perjantaiaamuisin 14. maaliskuuta 1477 alkaen. Alun perin markkinatorina oli "piazza Griala", sittemmin "piazza Garibaldi" ja nykyisin "via san Francesco d'Assisi". San Lucan päivänä 18. lokakuuta Caravaggiossa järjestetään nautamarkkinat.


title: Caravaggio (kaupunki)

text: Caravaggiossa on kaksi rautatieasemaa. Molemmilla pysähtyvät ainoastaan paikallisjunat. Caravaggion pääasema, "Stazione di Caravaggio", sijaitsee historiallisen keskustan lounaispuolella ratalinjalla Bergamo–Treviglio–Cremona. Vidalengon asema, "Stazione di Vidalengo", sijaitsee saman nimisessä kaupunginosassa ratalinjalla Milano–Venetsia. Rete Ferroviaria Italiana -yhtiön luokituksessa Caravaggion pääasema kuuluu luokkaan "silver" ja Vidalengon asema luokkaan "bronze".


title: Caravaggio (kaupunki)

text: Caravaggion kautta kulkee entinen "Strada statale 11 Padana Superiore" eli nykyinen "Strada regionale 11 Padana Superiore (SR 11)". Torinosta Venetsiaan johtava tie oli ennen moottoritieverkon rakentamista Pohjois-Italian valtaväylä.


title: Uskovien kaste

text: Uskovien kaste on toinen kahdesta kristinuskon piirissä esiintyvästä kastekäytännöstä (toinen on lapsikaste). Uskovien kasteessa kastetaan Jeesukseen uskova, uskonsa suullaan tunnustanut henkilö. Uskovien kastetta käyttävissä kristillisissä yhteisöissä ei kasteta vauvoja, mutta uskovien kaste ei edellytä täysi-ikäisyyttä, joten uskovien kastetta käyttävissä yhteisöissä kastetaan myös alaikäisiä nuoria ja osassa kastetaan ymmärtäväisessä iässä jo olevia lapsiakin. Uskovien kaste on käytössä esimerkiksi helluntailaisuuden, baptismin, adventismin, vapaakirkon ja Herran Kansan piirissä ja joissakin metodistisissa ryhmissä. Lisäksi ulkoisesti samantapaisia kasteita on käytössä eräissä kolminaisuusopin kieltävissä uskonnoissa (katso edempänä).


title: Uskovien kaste

text: Uskovien kastetta perustellaan ja lapsikastetta vastustetaan muun muassa sillä, että Raamatussa ei suoraan mainita ketään kastetun vauvana (vaikka kokonaisia perhekuntia kerrotaan kastetun kerralla), sekä lähetyskäskyn sanajärjestyksellä: Joka uskoo ja saa kasteen, on pelastuva, mutta kyseisen kohdan käännös on jossain määrin kyseenalainen. Uskovien kaste tapahtuu nykyäänkin yleensä käyttämällä henkilö upoksissa, kun taas useimmissa lapsikastetta käyttävissä yhteisöissä nykyisin kaste suoritetaan valelemalla lapsen pää vedellä. Käsitystä, jonka mukaan kaste olisi suoritettava nimenomaan upottamalla, uskovien kastetta käyttävissä kristillisissä yhteisöissä perustellaan muun muassa sillä, että Raamattu kuvaa kastetta hautaamiseksi. Uskovien kaste voidaan suorittaa esimerkiksi järvessä tai joessa mutta myös nimenomaan kastetta varten valmistetussa altaassa, jollaisia on käytössä mm. helluntaiseurakunnissa. Kristillisen uskovien kasteen ottanut liittyy tavallisesti paikallisen seurakunnan jäsenyyteen, mutta kastetta ei tarvitse uusia siirryttäessä saman yhteisön toiseen paikallisseurakuntaan eikä yleensä myöskään siirryttäessä toiseen kristilliseen yhteisöön.


title: Uskovien kaste

text: Siitä, oliko alkuseurakunnan kastekäytäntö lapsi- vai uskovienkastekäytäntö, ei asiaan perehtyneiden tutkijoiden keskuudessa vallitse läheskään yksimielisyyttä. Se on kuitenkin jokseenkin selvää, että siltä osin käytäntö muistutti enemmän nykyistä uskovien- kuin lapsikastekäytäntöä, että kaste toimitettiin upottamalla.


title: Uskovien kaste

text: Uskovien kastetta kannattavia kristittyjä on kutsuttu reformaation ajoista alkaen uudestikastajiksi, koska he kastavat lapsikasteen saaneita uudelleen, kun lapsikastetta ei tunnusteta kristilliseksi kasteeksi. Uudestikastajiksi kutsuttavat ryhmät saattavat pitää nimitystä "uudestikastaja" loukkaavana. Tämä johtuu siitä, että koska vauvakaste ei heidän mielestään todellisuudessa ole kaste, he omasta mielestään eivät kasta uudelleen. Toisaalta sylilapsikasteen kannalla olevissa kristillissä yhteisöissä saatetaan kutsua uudestikasteeksi mitä tahansa uskovienkastekäytännön kannalla olevassa yhteisössä tpimitettavaa kastetta (siis sellaistakin, jossa kastettavaa ei ole ennestään kastettu lainkaan).


title: Uskovien kaste

text: Kastekysymys on ekumeniassa keskeinen ongelma. Uskonyhteyden kokeminen ja varauksellinen yhteistyö erilaisen kastekäsityksen kannalla olevien kristittyjen kesken on kuitenkin mahdollista. Yleensä kastetta ei pidetä pelastuksen edellytyksenä.


title: Uskovien kaste

text: Suomalaisten pääasiallinen kastekäytäntö on lapsikaste, koska valtaosa väestöstä kuuluu luterilaiseen kirkkoon. Kristinuskon levittyä Suomeen se lienee pitkään ollut Suomessa yksinomainenkin. Hieman uskovienkastekäytäntöä Suomessa esiintyi viimeistään 1800-luvun loppupuolella, sillä baptismi levisi Suomeen 1850-luvulla ja Suomen ensimmäinen baptistiseurakunta perustettiin Luvialle vuonna 1870. Yksinomaan uskoon tulleiden henkilöiden kastamisen käytäntö, lapsikasteen saaneiden kastaminen toistamiseen sekä upoksissa käyttämisen pitäminen ainoana oikeana kasteen toimitustapana tulivat Suomessa yleisiksi helluntaiherätyksen levitessä maahan hieman ennen maan itsenäistymistä. Aluksi kirkkouskovaisten ja helluntailaisten välit olivat hyvin riitaiset, mutta viime sota-ajan jälkeen ekumeeniset lähentymispyrkimykset ovat lieventäneet vastakkainasettelua ja mahdollistaneet uskonyhteyden kokemisen ja varauksellisen yhteistyön erilaisen kastenäkemysksen omaavien uskovien välillä.


title: Uskovien kaste

text: Kristillistä uskovien kastetta ulkoisesti muistuttava kaste on käytössä myös eräissä kristillisperäisissä mutta kolminaisuusopin kieltävissä uskonnollisissa yhteisöissä kuten Jehovan todistajilla ja mormoneilla. Kyseessä ovat kristillisvaikutteiset yhteisöt, jotka itse mieltävät itsensä kristillisiksi mutta joita niiden ulkopuolella ei tavallisesti kristillisinä pidetä. Näitä kasteita eivät mitkään kristilliset yhteisöt pidä pätevinä, koska katsovat kasteen pätevyyden edellyttävän, että kasteen suorittava yhteisö tunnustaa kolminaisuusopin.


title: Pako voittoon

text: Pako voittoon ("Escape to Victory" tai pelkkä "Victory") on vuonna 1981 ilmestynyt yhdysvaltalainen elokuva, joka sijoittuu toisen maailmansodan keskitysleireille. Elokuvassa sotavangeiksi jääneet liittoutuneiden sotilaat pelaavat jalkapalloa saksalaismiehittäjiä vastaan. Elokuvan on ohjannut pääosin John Huston ja suurimmat elokuvatähdet ovat Sylvester Stallone, Michael Caine ja Max von Sydow. Elokuvassa esiintyvät myös monia huippujalkapalloilijoita kuten Pelé, Bobby Moore ja Osvaldo Ardiles.


title: Pako voittoon

text: "Video-oppaassa" vuodelta 1994 Asko Alanen kuvaa "Pakoa voittoon" ”omituiseksi sekaelokuvaksi” ja antaa sille kaksi tähteä viidestä, mikä vastaa sanallista arviota ”keskinkertainen”.


title: Tuulikki Kuorikoski

text: Tuulikki Maria Kuorikoski (21. lokakuuta 1944) on suomalainen näyttelijä. Lähinnä kaakkoisen Suomen teatterilavoilla työskennellyt Kuorikoski on uransa aikana tehnyt useita roolitulkintoja musiikkinäytelmien subrettiosissa.


title: Tuulikki Kuorikoski

text: Kuorikoski aloitti ammattiuransa Mikkelin Teatterissa, jossa hän näytteli vuosina 1973–1977. Ura jatkui Savonlinnan Teatterissa 1977–1979. Vuodesta 1979 Kuorikoski on ollut kiinnitettynä Kotkan kaupunginteatteriin.


title: Tuulikki Kuorikoski

text: Kuorikosken näyttämötöitä ovat muun muassa "Kalevalan" Aino sekä "Kolmen sisaren" Irina ja Masha. Hänellä on ollut rooleja myös klassikkonäytelmissä "Nummisuutarit" ja "Juurakon Hulda". Näytelmässä "Suomisen perhe" hänellä oli Hildan osa. Kuorikoskella on niin ikään ollut lukuisia laulutehtäviä opereteissa ja musikaaleissa.


title: Tuulikki Kuorikoski

text: Valkokankaalla Tuulikki Kuorikoski on nähty kahdesti. Vuonna 1982 hänellä oli sivuosa Mikko Niskasen ohjaamassa elokuvassa "Ajolähtö". Vuonna 1989 hänet nähtiin Anna Jäppisen roolissa Visa Mäkisen farssissa "Ruuvit löysällä".


title: Tatsuya Yoshida

text: Tatsuya Yoshida (, "Yoshida Tatsuya", s. 1961) on japanilainen muusikko. Hänet tunnetaan erityisesti rumpalina ja vokalistina perustamissaan yhtyeissä Ruins ja Koenjihyakkei. Hän on toiminut myös ruotsalaisen Samla Mammas Mannan rumpalina. Näiden yhtyeiden ohella hän on esiintynyt lukuisissa muissakin kokoonpanoissa sekä soolona. Rumpujen lisäksi hän on soittanut myös pianoa ja kitaraa.


title: Tatsuya Yoshida

text:
Yoshida on tehnyt yhteistyötä mm. Derek Baileyn, John Zornin, Fred Frithin ja Keiji Hainon kanssa. Hän on maininnut tärkeimmäksi esikuvakseen Magman rumpalin Christian Vanderin.
Lisäksi Yoshida on esiintynyt useiden eri yhtyeiden levyillä.


title: Kaj Österberg

text: Kaj Österberg (s. 8. joulukuuta 1942) on suomalainen jalkapallovalmentaja ja entinen jalkapalloilija.


title: Kaj Österberg

text: Österberg pelasi laitahyökkääjänä. Hän nousi mestaruussarjassa pelanneen Helsingin Palloseuran edustusjoukkueeseen kaudella 1960. Österberg voitti seurassa Suomen cupin 1962. Hän pelasi HPS:ssa kuusi kautta, jonka jälkeen hän siirtyi Helsingin Jalkapalloklubiin. HJK:ssa Österberg pelasi vuosina 1966–1969, minkä aikana hän saavutti SM-hopeaa ja kaksi SM-pronssia sekä voitti cupin 1966. HJK:sta lähdön jälkeen Österberg pelasi vielä alemmilla sarjatasoilla Riihimäen Palloseurassa ja Helsingin Palloseurassa. Maajoukkueessa Österberg pelasi kaikkiaan 4 maaottelua.


title: Kaj Österberg

text: Pelaajauran jälkeen Österberg ryhtyi valmentajaksi. Hän toimi muun muassa naisten maajoukkueen päävalmentajana 1979–1989.


title: Tvärminnen eläintieteellinen asema

text: Tvärminnen eläintieteellinen asema on Helsingin yliopiston bio- ja ympäristötieteellisen tiedekunnan tutkimusasema Hankoniemen kaakkoisosassa.


title: Tvärminnen eläintieteellinen asema

text: Tvärminnen eläintieteellisen aseman perusti Helsingin yliopiston eläintieteen professori Johan Axel Palmén (1845–1919). Palmén etsi tutkimusasemalle uutta paikkaa Espoon Lövössä sijainneelle kesäpaikalleen ja päätyi vuonna 1901 Tvärminnen kylän Norrgårdin tilaan. Lokakuussa 1901 hän osti tilanomistaja Edvard af Hällströmiltä ja hänen puolisoltaan Olga af Hällströmiltä pääosan tulevan tutkimusaseman maista. 1902 hän teki lisää maakauppoja ja osti vielä 1904 joukon saaria. Kaikkiaan Palmén osti 100,5 hehtaaria maata, josta pääosa oli Tvärminnen edustan saaria. Hän sai myös laillisen osuuden kylän jakamattomista vesialueista. Palmén maksoi maakaupat ja koko rakennustoiminnan omista rahoistaan.


title: Tvärminnen eläintieteellinen asema

text: Krogaruddenin vanhasta torpasta Palmén kunnosti asuintilat. 1903–1904 torpan viereen rakennettiin kaksikerroksinen laboratorio, joka myöhemmin nimettiin "Palmeniana"ksi ja on edelleen käytössä.


title: Tvärminnen eläintieteellinen asema

text: Palmén testamenttasi Tvärminnen eläintieteellisen aseman ja suuren osan omaisuuttaan Helsingin yliopistolle.


title: Jahtihämähäkit

text: Jahtihämähäkit (Sparassidae, aikasemmin Heteropodidae) on hämähäkkeihin kuuluva heimo ja Sparassoidea-yläheimon ainoa jäsen. Heimoon kuuluu 1009 tunnettua lajia kaikkiaan 82 suvussa. Lähes kaikki lajit ovat trooppisia ja subtrooppisia. Erityisen tyypillisiä ne ovat Australiassa.


title: Jahtihämähäkit

text: Jahtihämähäkit ovat pitkäraajaisia hämähäkkejä, joiden raajat kaartuvat tyypillisesti eteenpäin. Ruumis on yleensä litistynyt sopeumana väijymiseen puunrunkojen alla tai kaarnan raoissa. Silmiä on kahdeksan. Useat lajit ovat väritykseltään harmaita tai ruskeita, mutta värikkäämpiä poikkeuksiakin löytyy. Naaras munii noin 200 munaa koteloon, jota se vartioi syömättä kunnes poikaset ovat kuoriutuneet.


title: Jahtihämähäkit

text: Jahtihämähäkit eivät kudo verkkoja vaan saalistus perustuu väijymiseen. Saaliseläimet ovat lähinnä muita selkärangattomia. Ne elävät pääasiassa puiden rungoilla, kaarnan alla ja karikkeessa. Useimmat lajit elävät vähintään kaksi vuotta. Eräät jahtihämähäkkilajit lukeutuvat hämähäkkeihin, joiden kosiorituaaleihin kuuluu äänen tuottaminen.


title: Jahtihämähäkit

text: Monet heimon lajit ovat varsin suurikokoisia. Laosin luolista vuonna 2001 kuvattu "Heteropoda maxima", jonka raajojen kärkiväli voi olla 30 cm, on kookkain tunnettu pihtileukaisten hämähäkkien osalahkon laji. Vaikka joidenkin lajien purema voi olla tuskallinen, heimossa ei tiedetä olevan ihmiselle vaarallisen myrkyllisiä lajeja.


title: Jahtihämähäkit

text: Suomessa, kuten muuallakin Pohjois-Euroopassa, heimoa edustaa vain viherhämähäkki ("Micrommata virescens").


title: Kultamainat

text: Kultamainat ("Mino") on kottaraisten heimoon kuuluva varpuslintusuku. Kultamainojen sukuun kuuluu BirdLifen mukaan kolme lajia.